MORGEN 


MARIAN CRIŞAN 


LiterNet. ro 
2011 


Manian Crişan — Morgen 


MORGEN 
Scenariu: Marian Crişan 


Redactor: Răzvan Penescu rpenescu(liternet.ro 
Editor format.pdf Acrobat Reader: Geta Rossier 
Corectura: Beatrice Lăpădat 


Text şi imagini: O 2011 Mandragora. Toate drepturile rezervate. 
Lungmetrajul omonim a fost regizat de Marian Crişan şi produs de Mandragora, Slot Machine, 
Katapult Film, Centrul Naţional al Cinematografiei. 


© 2011 Editura LiterNet pentru versiunea.pdf Acrobat Reader. 

Este permisă descărcarea liberă, cu titlu personal, a volumului în acest format. Distribuirea 
gratuită a cărții prin intermediul altor siteuri, modificarea sau comercializarea acestei versiuni 
fără acordul prealabil, în scris, al Editurii LiterNet sînt interzise şi se pedepsesc conform legii 
privind drepturile de autor şi drepturile conexe, în vigoare. 


ISBN: 978-973-122-053-6 


Editura LiterNet 
http://editura.iternet.ro office(aliternet.ro 


LiterNet.ro, 2011 


Marian Crişan — Morgen LiterNet.ro, 2011 


Nota autorului: 


Acesta este primul draft al scenariului scris în septembrie-octombrie 2008. El a „„suferit” destul de multe modificări şi adăugări 
în procesul de rescriere şi de cercetare care a urmat. Probabil că au fost mai mult de 15 drafturi de lucru până la filmarea din 


toamna lui 2009. Cred că un scenariu de film nu ar trebui să fie e o formă tocmai fixă şi că merită să fie lăsat deschis până la 
filmare şi chiar şi în timpul filmării. 


Marian Crişan 
28 februarie 2011 

SALONTA, GRANIȚA ROMÂNO-UNGARĂ, 2008 
CÂMP-ZI-EXT 


Peisaj pustiu de câmpie. Din lanurile de grâu, bătute uşor de vânt, se aude zumzet de insecte. 
Pe drumul care fierbe sub dogoarea soarelui, se apropie o motocicletă cu ataş. 


Motocicleta, un model rusesc din anii '60, e condusă de NELU - un bărbat la 40 de ani, 
slăbănog, cu mustață. Poartă o scurtă de piele scorojită, o cască şi nişte ochelari de 
protecţie, mici, care ar putea fi moştenire de la tatăl sau chiar de la bunicul. 


NELU stă drept pe 
motocicletă, ancorat de | 
ghidon, parcă pentru a 
nu fi luat pe sus de 
vânt. 


Ataşul trece în viteză 
pe lângă un semn 
rutier pe care scrie în 
limba maghiară „VĂ 
MULŢUMIM CĂ AȚI 
VIZITAT UNGARIA. 
DRUM BUN!” 


Ataşul intră în punctul 
de frontieră, Salonta, 
de pe granița 
româno-ungară. 

VAMA SALONTA-ZI-EXT 


Vama este pustie. NELU conduce ataşul spre punctul de control. Doi vameşi, unul în 
uniformă românească şi celălalt în uniformă cu însemnele statului ungar, îl întâmpină 
plictisiţi. 


VAMEŞ ROMÂN 
Vă rugăm să prezentaţi actele la control... 


NELU scoate pașaportul din buzunarul interior al hainei. I-l dă unuia dintre vameşi. 


VAMEŞ ROMÂN (CONT"D) 
Ce faci, Neluţule? 
NELU 
Bine, ce să fac? 
VAMEŞ UNGUR 


Jo nopat... bune ziua... 


VAMEŞUL UNGUR vorbeşte ceva română, dar foarte stălcit. La fel şi vameşul român cu 
maghiara. VAMEŞUL UNGUR răsfoieşte pașaportul. Se opreşte la fotografie. Îl mai măsoară 
încă o dată din privire pe NELU. NELU îşi dă seama că şi-a uitat ochelarii de motociclist la 
ochi. Îi dă jos să i se vadă mai bine fața. VAMEȘUL UNGUR îi dă pașaportul VAMEŞULUI 
ROMÂN. VAMEŞUL ROMÂN răsfoieşte şi el pașaportul, dezinteresat. 


VAMEŞ ROMÂN 
(aproape de NELU) 
Trage? Trage? 


NELU îi zâmbeşte fără să răspundă. 

VAMEŞ ROMÂN (CONT"D) 
(încet) 
Vezi că ăsta e nou pe aicea... cam face pe deşteptu... 


VAMEŞUL UNGUR dă un ocol motocicletei cu ataş, privind-o circumspect. Ataşul este 
acoperit cu o prelată. De sub prelată, se aud nişte clipoceli ciudate. 


VAMEŞ ROMÂN (CONT'D) 
Hai, pleacă... 
(către VAMEŞUL UNGUR) 
E în regulă! Jo von! 


VAMEŞUL UNGUR vine şi se aşează în fața motocicletei. NELU încearcă să pornească 
motocicleta. Motorul nu-l ascultă. 


VAMEŞ UNGUR 
Stop! Stop! Oprit! Tilos! 


NELU renunță să mai pornească motorul. 

VAMEŞUL UNGUR îi face semne să desfacă prelata. NELU îi zâmbeşte, făcându-se că nu 
înțelege. VAMEŞUL UNGUR îi face semne să dea la o parte prelata. Până la urmă, NELU 
desface, fără să se grăbească, prelata legată cu o sfoară. VAMEŞUL UNGUR se apropie să 
vadă ce e în ataş. În ataş, într-o găleată de plastic cu apă, mai mulți peşti care încă se zbat. 


NELU 
Biban... 


VAMEŞ UNGUR 
Bi-ban? 

VAMEŞ ROMÂN 
Frumos biban... frumos... 
NELU 
La noi nu găseşti aşa... 
VAMEȘŞ UNGUR 


(în ungureşte) 
Asta ilegal... biban ilegalis von... 


NELU şi VAMEŞUL ROMÂN schimbă priviri. VAMEŞUL îi trage cu ochiul că o rezolvă el. 
VAMEŞII se retrag în gheretă, unde au o discuţie pe care NELU nu o poate auzi. 


După câteva clipe, VAMEŞUL ROMÂN iese din gheretă. VAMEŞUL UNGUR rămâne 
înăuntru, vorbind la telefon. 


VAMEŞ ROMÂN 
Asta-i nebun... cică, n-ai voie să aduci peşti din Ungaria. Decât dacă i-ai 
cumpărat de la magazin. Şi nu mai mult de patru kile. 


NELU 
Păi, am mai fost cu peşti şi n-a fost problemă... 


VAMEŞ ROMÂN 
Asta-i nou... nu ştie cum stă treaba... cică, trebe să ai acte pe peşti, să îi treci la 
noi... pentru că sunt vii... trebuie să dovedeşti că sunt ai tăi... să ai ceva la 
mână... 


NELU 
Păi, io i-am prins... 

VAMEŞ ROMÂN 
Io ştiu, dar pe ăsta nu-l interesează... 


VAMEŞUL UNGUR iese din gheretă. 


VAMEŞ UNGUR 
(în ungureşte) 
Tilos! Interzis! Gata, Verboten biban! 


NELU 
Păi, io i-am prins şi acuma... păi, suntem în UE şi noi, şi voi... şi peştii... 


VAMEŞ UNGUR 
Nem jo... nu... biban nem, peşti nu în Europa Union... 


VAMEŞ ROMÂN 
(către VAMEŞUL UNGUR) 
Gyere borat... prietene... lasă-l să treacă... îl cunosc... kerek... hogyal... lasă-l pe 
el să treacă... 


VAMEŞ UNGUR 
Nu! Nu... el pleacă... peşti biban rămâne... 


NELU, însoțit de cei doi vameşi, duce găleata cu peşti undeva la marginea drumului. Sub 
privirile celor doi vameşi, NELU dă drumul peştilor graşi în şanţul prin care curge un fir de 
apă. Pe faţa lui NELU se citeşte o dezamăgire reală. 

NELU se întoarce la ataş şi urcă pe motocicleta care acum porneşte la cheie. 


VAMEŞ ROMÂN 
N-am ce face, Neluţule... ăsta e nou... 

NELU pleacă. 
Motocicleta părăseşte punctul de frontieră. 
VAMEŞII intră înapoi în ghereta lor. 


CÂMP-ZI-EXT 


NELU conduce ataşul pe drumul naţional, prin peisajul pustiu de câmpie. Totul e ars de 
soare. Trece pe lângă un panou pe care scrie: „BINE AȚI VENIT IN ROMANIA! WELCOME 


TO ROMANIA!” 

NELU se apropie de o răscruce. Virează pe un drum de țară, lăsând în urma lui un nor mare 
de praf. 

NELU se apropie de clădirea unei ferme izolate în mijlocul câmpului, lângă liziera unei 
păduri. 


FERMĂ-ZI-EXT 


NELU parchează motocicleta lângă un tractor părăsit în curtea fermei. O găină sare din 
cabina tractorului. 

În curtea fermei, dezordine şi haos general. Câţiva porci, găini şi o pisică se plimbă 
dezorientaţi. Un câine legat în lanţ doarme la umbra unui gard din care lipsesc aproape toate 


scândurile. 
Pe acoperişul casei, un bărbat repară acoperişul care stă să cadă. Bărbatul îl observă pe 
NELU. 
NELU 
Ce faci Miroane? 
MIRON 
(strigă de pe acoperiş) 


Haide sus, Nelule, nu mai trage de timp, că se face noapte! 

NELU intră în casă. 
Peste câteva momente, NELU iese printr-o gaură din acoperiş. Cei doi bărbaţi dau noroc. 


MIRON (CONT?D) 
Ai zis că vii şi tu la 12, nu?! 


NELU 
Cum merge treaba? Se poate face? 


MIRON 
... totul e putrezit, copt... trebuie schimbat cu totu” sau pus plăci din alea, 
uşoare, de tablă, cum ţi-am zis 10... 


NELU 
Is scumpe alea... 


MIRON 
Și am şi io nevoie de ceva bani, ca să încep... 


NELU 
Hai, că vedem. 


NELU, urmat de MIRON, se îndreaptă spre hornul casei. NELU verifică hornul şubred care 
stă să cadă şi el. 


NELU (CONT”D) 
Și cu asta trebe să facem ceva. A stat barza aia toată vara aicea. N-am putut s-o 
alung. Venea tot timpul înapoi... 

MIRON 
(zâmbind ironic) 
Da” un copil nu v-a adus şi vouă... 


NELU 
La asta poţi să faci ceva? 


MIRON 
Pe zidărie nu mă bag. Vorbeşte cu Nicu... nu aşa ai zis, că vorbeşti cu el? 


NELU 
Mă gândeam că, dacă tu tot te urci aicea sus pentru acoperiş, să faci tu şi 
hornu” ăsta. 

MIRON 


Nu mă bag la zidărie. Ce ştiu fac, dar... 
Conversaţia lor este întreruptă de un strigăt. 


VOCE FEMEIE OFF 


(strigă) 
Nelu! Haideţi la masă, că se răceşte! 


NELU 


(strigă) 
Stai acolo, că venim! 


VOCE FEMEIE OFF 


(strigă) 
Nelu! Hai odată jos! Neluuu! 

NELU 
(strigă cât poate de tare) 
Da, femeie! Venim! Venim! 


NELU şi MIRON coboară prin gaura din acoperiş. 
FERMA-ZI-INT 
NELU şi MIRON intră în bucătărie. 


FLORICA - o femeie grasă, roşie în obraji, la 40 de ani, e la aragaz. Amestecă într-o oală 
aburindă. Stă cu spatele la cei doi bărbați. 


FLORICA 
(cu spatele la bărbați) 
Nu mă auzi când te strig? 


NELU 
(către MIRON) 
Hai, stai. Îți dau şi o pălincă bună. 


FLORICA 
(se întoarce) 
Pălincă nu mai e. Trebuie să mergi în beci să scoţi. 


NELU 
(către MIRON) 
Hai, stai. De ce nu stai jos? 

MIRON 
Nu mai stau. Plec şi io. Mă aşteaptă şi pe mine cu mâncare. 


NELU 
Hai, stai aici, să vorbim şi noi ca oamenii. 


MIRON 
Nu mai pot să stau. 


FLORICA 
Am făcut mâncare special mai multă, ca să mănânci şi tu... 


MIRON 
Nu mai pot sta acuma. 


FLORICA, bosumjlată, se întoarce din nou cu spatele la ei şi continuă să amestece în oală. 


NELU 
Atunci, cum facem? Te apuci de mâine? Când vrei să te apuci? 


MIRON 
Păi, să vedem, să ne înțelegem şi apoi vedem... pot începe de luni încolo, 
vedem... 
FLORICA 
(cu spatele la MIRON) 


Păi, ce să ne înţelegem? Nu am vorbit deja? 

MIRON 
Păi, io am zis cât cer io de obicei, dar până acuma nu mi-aţi dat niciun ban... 
aşa cum ne-am înţeles... că am nevoie de avans pe jumătate ca să încep... aşa 
ne-am înțeles, nu?... io am început, dar... 


FLORICA 
(se întoarce din nou) 
Dacă nu îți convine că îți dăm de mâncare toată ziua şi băutură... că tu vrei 
bani înainte... noi ţi-am zis că trebuie să vedem mai înainte, dacă faci treabă 
bună... 


MIRON 
Nu e chiar aşa, doamnă... eu aşa lucrez, cu banii înainte jumătate şi apoi restu”. 
Io nu vreau de mâncare... 
FLORICA 
Dar ai mâncat, nu? Ai mâncat şi ieri, şi alaltăieri? Şi ţi-a plăcut. Ți-am pus de 
două ori de fiecare dată, nu? 


MIRON 
Lăsaţi, doamnă Florica, că mâncarea e mâncare, banii sunt bani... n-a zis 
nimeni că nu i-a plăcut mâncarea... 


FLORICA 
(se întoarce iar cu spatele la bărbaţi) 
Asta mi-e mie mulțumirea că fac mâncare ca proasta toată ziua... Aşa sunt eu 
proastă, să fac mâncare la alții... 


MIRON 
Lăsaţi, doamnă, că n-a zis nimeni nimic... 10 vreau doar să văd nişte bani, ca să 
fac treaba bună... aşa cum ne-am înţeles la început. 

NELU se pare că a rămas spectator la această discuţie. Incearcă să intervină. 


NELU 
Miroane, hai să vedem cum facem... noi primim salariu abia la sfârşitul lunii... 
abatorul ştii că a fost închis şi de abia acuma a chemat-o din nou la lucru... 


MIRON 
La toți ne e greu, nu zic asta... doar că... 


NELU 
Iti promit că pe 25 îţi dăm jumătate... 


MIRON 
Păi, aşa nu trebuia să vă începeți la reparat, până n-aveţi bani... 


FLORICA 
(se întoarce furioasă cu polonicul în mână) 
Mă, nesimțit mai eşti... ieşi afară acuma, că nu ştiu ce am la gură... ieşi din 
casa mea! Acum! Porcule! 


MIRON 
Stați puţin, doamnă, că io nu v-am jignit... 


FLORICA 
Afară din casa mea! Afară, să nu te mai văd în ochi! Porcule şi nesimţitule! 


MIRON iese din bucătărie. 

FERMĂ-ZI-EXT 


MIRON îşi strânge sculele împrăştiate prin curte. FLORICA iese după el în curte. NELU a 
rămas în bucătărie şi priveşte toată scena pe geam. 


FLORICA 
Porcule şi nesimțitule care eşti! Nu ştiu io cum ai luat banii de la oameni şi de 
la ăia a lui Victoraş... şi acum le curge iară când plouă... Nesimţitule! Io îți dau 
mâncare şi băutură pe săturate şi tu mai vrei şi bani pe deasupra... bețivule! 


MIRON 
La revedere! 


MIRON îi face semn de adio şi lui NELU, care îl priveşte fără reacţie de după geamul 
bucătăriei. MIRON urcă pe bicicletă. Aşază găleata cu scule pe ghidon şi pleacă. MIRON 
pedalează, îndepărtându-se de casă. 


FLORICA 
Pleacă, să nu te mai văd! Beţivule! Numai să luaţi banii la oameni ştiţi... 
Nesimţitule! 


FERMĂ-SEARA-INT 


NELU şi FLORICA mănâncă în linişte, la masa din bucătărie. 
După o tăcere destul de lungă: 


FLORICA 
La porci trebuie curăţat iară... 

NELU 
O să curăţ. 


FLORICA 
O să cureţi... o să cureţi... 
trebuie curăţat... 


NELU 
Mă duc acuma şi curăţ, 
dacă vrei? 


FLORICA 
N-am zis acum. Ziua, 
când ai lumină, acolo... 


Din nou tăcere. 


FLORICA (CONT’D) 
Că purceii ăia, mai mici, sunt prin curte toată ziua... nici nu ştiu câți mai sunt? 
unul cred că a dispărut... 


NELU 
Las” că se întoarce când îi e foame... unde să plece? 


FLORICA 
Ție ți se pare de râs, dar, dacă fuge unu”, apoi mai fuge încă unu”, rămânem 
fără purcei la iarnă... 


NELU 
Stai tu liniştită... 

FLORICA 
Trebuie reparat gardul ăla, până nu ne trezim fără niciun porc în curte. 
NELU 
O să-l repar... o să-l repar... 
FLORICA 


Am mai auzit io placa asta cu „O să fac şi o să dreg.”... Am mai auzit-o... eu te 
întreb când? Când? Că vine iară iarna peste noi şi nouă ne plouă în mâncare... 


NELU 
O să le fac pe toate, că n-o intrat zilele în sac... 


FLORICA 
Vorbeşti de parcă vorbeşti din cărți, dar io zic una şi tu faci alta... aşa faci... 


Tăcere din nou. 


NELU 
Cu biletele alea ce facem? Le iau? 


FLORICA 
Nu merg io în Deltă. Ţi-am zis că nu vreau, de ce mă întrebi iară? 


NELU 
Şi în Deltă e tot ca la mare... poţi să faci baie şi plajă... e plajă cu nisip... 

FLORICA 
Nu merg io în Deltă, cu bărcile alea sparte să ne scufundăm... ştii că nu ştiu să 
înot... vrei să mă înec? Să mă scufund? Asta vrei? Să mă înec, să scapi de 
mine? 


NELU 
Io zic numai că şi în Deltă e ca la mare şi poți să faci plajă cât vrei, şi să 
pescuiesc şi io puţin... 


FLORICA 
Nu merg io în Deltă... du-te singur... Du-te tu în Deltă şi io merg la mare, dacă 
aşa vrei tu, să scapi de mine... 


NELU 
N-am zis io asta... dacă mergem în concediu, mergem împreună... 


Tăcerea se instaurează din nou. 
NELU strânge farfuriile şi le duce la chiuvetă. FLORICA se ridică şi iese din bucătărie. 
FERMĂ-ZI-EXT 


Soarele e sus pe cer. 
FLORICA, îmbrăcată de lucru, iese din casă. NELU, în pijama, iese să o conducă. 


FLORICA 
Poate repari şi tu gardul ăla... 


NELU 
Bine, bine... 

Astăzi mergi la lucru? 

Ți-am zis că astăzi sunt liber... Lucrează Mircea două zile, că vrea să meargă la 
soacră-sa, la ţară, vineri... 


FLORICA urcă pe bicicletă cu greu, ținându-și fusta cu o mână. Porneşte, pedalând cu greu. 
NELU o urmăreşte îndepărtându-se pe drumul prăfuit care face legătura cu drumul naţional 


din depărtare. 


FERMĂ-ZI-EXT 


Puțin mai târziu. NELU, îmbrăcat în blugi, geacă de piele şi cu cizme de cauciuc în picioare, 


e undeva în spatele grajdului. 
Caută râme într-o grămadă 
mare de bălegar amestecat 
cu pământ. Găseşte încă o 
ramă pe care o aşază cu 
grijă într-o cutie goală de 
margarină. 


CÂMP-ZI-EXT 


NELU conduce motocicleta 
cu ataş pe un drum de ţară 
prăfuit, pierdut undeva pe 
câmpuri. Urcă şi coboară o 
pantă. Opreşte pe malul unui 
canal de irigaţii. 

NELU îşi pregăteşte sculele de pescuit. Aruncă prima undiță şi o ancorează pe mal. Apoi, 
fără să se grăbească, aruncă şi a doua undiţă. O ancorează şi pe aceasta şi apoi o pregăteşte 
pe a treia. 


Din depărtare, se aude motorul unei maşini care se apropie. NELU nu bagă în seamă 
zgomotul maşinii. 

Lansează a treia undiță într-o altă direcție. Ancorează şi a treia undiţă şi îşi pregăteşte 
scăunelul şi țigările. 


Maşina de patrulă a grănicerilor se apropie pe drumul de pe malul râului. Opreşte în dreptul 
lui NELU. 


NELU tocmai îşi aprinde o țigară. 


GRĂNICER 
(de la volan) 
Trage? Trage, Nelule? 


NELU 
Trage pe pizda la mă-sa... nu trage... 


GRĂNICER 
Nu te necăji, că, dacă dau drumul la stăvilar, o să vină de n-o să-i poți prinde... 


NELU 
Am fost ieri, dincolo, şi am prins nişte bibani, uite aşa... clasa întâi, graşi, 
frumoşi... 

GRĂNICER 
Am auzit... n-o vrut ăla să te lase să-i aduci acasă... am auzit... 


NELU 
In pizda mă-sii de bozgor... cică, peştii nu sunt în Uniune... 


GRÂNICERUL râde, schimbând o privire cu colegul care vorbeşte la stație, în dreapta lui. 


GRĂNICER 
Auzi, Nelule, n-ai văzut pe nimeni pe aici, pe hotar, acuma dimineaţă? Ceva 
suspect? Ceva? 


NELU 
Nu. N-am văzut niciun iepure... 


GRĂNICER 
Stai cu ochii-n patru, Nelule... stai cu ochii-n patru... că e belea mare acuma, 
cu graniţa asta... 


NELU 
Da, domne’, o să fiu atent. 
GRĂNICER 
Dacă vezi orice, ne anunţi, da? 
NELU 
Da, domne”, ce dracu... 
GRĂNICER 


Bine, Nelule, fir întins. atunci... 

NELU 
Da... da... dă-l în pizda mă-sii... 


Maşina patrulei pleacă. 


Se lasă din nou liniştea pe malul canalului. Se aud câteva broaște orăcăind în stufăriş. NELU 
priveşte în gol, aşteptând, nemişcat ca un sfinx. 
Atele undițelor sunt bătute uşor de vânt. 


NELU se ridică. Se îndreaptă spre un copac de pe malul canalului. Îşi face treaba mică, 
undeva în spatele copacului. Se întoarce la undiţe fără să se grăbească. Se aşează pe scăunel 
şi continuă să privească spre apă. Liniştea cuprinde din nou malul canalului. Ochii lui NELU 
se închid încet. NELU se scutură de somn şi scoate un pachet de ţigări din buzunarul 
pantalonilor. 


Nu apucă să-şi aprindă ţigara că una dintre undițe începe să se mişte energic. Din ce în ce 
mai tare. NELU aruncă ţigara şi sare la undiță. Ceva mare s-a agăţat în acul undiţei. NELU 
trage undița cu putere. Pluta undiţei e trasă înapoi sub apă. NELU trage din răsputeri, dar nu 
reuşeşte să scoată pluta afară. Până la urmă, NELU reuşeşte să smucească mai tare de 
undiță şi, din apă, îşi face apariția un om. Acul undiţei e prins în hainele omului. 


Omul, aproape înecat, suflă din greu. E un bărbat la 50 de ani, slab, cu mustață. Are trăsături 
care îi trădează originea turcă. 


Omul încearcă să-şi vină în fire. Trage aer adânc în piept. NELU nu înţelege ce se întâmplă. 
Omul îşi recapătă răsuflarea şi îl priveşte speriat pe NELU. Incearcă să-şi desfacă un cârlig 


care i s-a prins în haină. 


Din depărtare, se aud sirenele maşinii de patrulă a grănicerilor. 

NELU şi omul din apă schimbă câteva priviri. NELU îi face semn să se ascundă repede la 
cotul canalului, undeva în stufăriş, sub coroana mare a unei sălcii. 
Omul înoată şi se ascunde sub coroana salciei. 


NELU lansează undița înapoi, în apă şi se aşează în poziția de aşteptare, pe scăunel, ca şi 
când nimic nu s-ar fi întâmplat. 


Patrula grănicerilor se apropie în viteză, cu sirenele pornite. Trece pe lângă NELU în viteză, 
fără să oprească. 


PĂDURE-ZI-EXT 


NELU conduce motocicleta pe o potecă secretă, prin pădure. Priveşte în jur şi apoi virează 
pe un drum pe lângă liziera pădurii. Sub prelata care acoperă ataşul motocicletei, este 
ascuns ceva voluminos. 


FERMĂ-ZI-EXT 


Motocicleta este parcată în fața casei. 
NELU priveşte afară pe geamul bucătăriei, apoi trage perdelele de pânză. 


FERMĂ-ZI-INT 


În bucătărie. Bărbatul pescuit din canal, în chiloți, se şterge cu un prosop. NELU îi dă nişte 
haine de-ale lui. Bărbatul, speriat, se îmbracă grăbit. 


BĂRBATUL 
Me, Mustafa... 
(arătând cu degetul spre piept) 
Mustafa... Germany! 

NELU 
Nelu... 
(îi întinde mâna) 
Nelu... Romania. 


MUSTAFA 
(îşi găseşte cuvintele cu greu) 
Mustafa... family Germany... bite, bite... 


MUSTAFA caută grăbit în buzunarul hainei de fâş cu care era îmbrăcat. Scoate un ghemotoc 
învelit într-o pungă, din care ia câteva bancnote de 50 şi de 20 de euro. li arată banii lui 
NELU. li întinde banii. 


Marian Crişan — Morgen LiterNet.ro, 2011 


MUSTAFA (CONT'D) 
Euro... Mustafa Germany... family... istek istek’... Mustafa Germany... 
family... 


MUSTAFA îi dă banii lui NELU. NELU nu vrea să ia banii. Refuză gesticulând. 


NELU 
Nu... nu... nu bani... 
MUSTAFA 
Germany... family... please... istek... Rumania... Turkey... family... please... 
help... help... 
NELU 


(fâstâcindu-se) 
Mâine, mai vedem... mâine... Morgen... 


MUSTAFA 
Please help... please... help... Germany family... 
NELU 
Morgen... Morgen... mâine... 
MUSTAFA 


Gut... gut... istek... morgen gut... Germany... morgen ja... istek... 


NELU observă pe geamul bucătăriei că pe drumul care face legătura cu şoseaua națională se 
apropie o DACIE. 


1 în turcă / kurdă: istek - te rog 2 

NELU e uşor încurcat şi nu ştie ce să facă, unde să-l ascundă pe MUSTAFA. lese pe coridor 
şi se uită în jur. Observă trapa care duce în beciul de sub casă. Trapa e blocată sub un dulap. 
NELU încearcă să dea la o parte dulapul. E prea greu. MUSTAFA îl ajută şi el. 


Pe fereastră: DACIA e foarte aproape. Intră în curtea fermei. 


NELU şi MUSTAFA au reuşit să dea dulapul la o parte. NELU deschide lacătul şi ridică 
trapa. li face semn lui MUSTAFA să coboare în beci. Să se grăbească. MUSTAFA coboară 
grăbit scările, pierzându-se în bezna din beci. 


NELU lasă trapa şi o închide cu lacătul. Nu mai poate trage înapoi dulapul. Constată că un 
tablou, care îi înfăţişează pe el şi pe FLORICA la nuntă, a căzut de pe perete şi s-a spart. Il 
ascunde în dulap. 


FERMĂ-ZI-EXT 


DACIA a oprit în curte. FLORICA coboară din dreapta şoferului. Şoferul coboară şi el. 
GHIȚA e un bărbat gras, solid, roşu în obraji, spre 50 de ani. 


GHIŢĂ 
Ce-a ajuns de casa asta? 


GHIŢĂ scoate bicicleta FLORICĂI din portbagajul maşinii. NELU iese din casă. 


GHIŢĂ (CONT'D) 
Uite-l şi pe prinţişoru' nostru... ce faci, Neluţule? Te-ai trezit devreme... e ora 
Da 
NELU 


Hai în casă, cumnate... 

GHIȚA 
Nu mai intru, Neluţule... ziceam să vin p-aicea, să văd dacă vrei să te ajut. 
Mi-a zis Floricuţa că vreți să renovaţi. 


NELU 
Mă descurc eu, n-ai tu grijă... 


GHIŢĂ 
Dacă spui tu că te descurci, io nu mă bag... 


FLORICA 
(către NELU) 
Poate să te ajute la acoperişul ăla, că nu poţi singur, nu? 


NELU 
Mă descurc 10... 


GHIŢĂ 
(privind acoperişul) 
Io acolo nu mă sui orişicum... Mi-e frică... 


Cei trei se privesc pentru câteva clipe. Tăcere. 


GHIŢĂ (CONT'D) 
Bine atunci, am plecat că trebuie să le iau şi pe fete... 


FLORICA 
Dragele de ele... ce dor mi-e de ele... mai adu-le şi tu pe la noi... 

GHIŢĂ 


GHIŢĂ 
O să venim... o să venim... dar ştii cum e când ajungi acasă... 
FLORICA 
Poate, într-o duminică... 
GHIŢĂ 
Poate, într-o duminică... 
GHIŢĂ (CONT'D) 
(către NELU) 
No servus, Neluţule... să-mi zici dacă vrei să te ajut. 
NELU 
Sigur că îţi zic... 
FLORICA 
Stai, să-i trimit nişte tăiței buni lu” Viorica. 
GHIŢĂ 
Nu mai stau, că mă grăbesc. 
FLORICA 
Stai oleacă, că ieri i-am făcut. 
GHIŢĂ 


Hai, că mă aşteaptă, nu mai stau. 


urcă la volanul maşinii. 

GHIŢĂ (CONT'D) 
(către NELU) 
De ce nu vii şi tu la fabrică? Acuma sunt locuri de când or venit nemţii... 


NELU nu răspunde. Se întoarce şi intră în casă. DACIA porneşte înapoi spre drumul 
național. FLORICA sprijină bicicleta de zidul casei şi intră. 


FERMĂ-NOAPTE-INT 
NELU şi FLORICA se uită la televizor. Sunt ştirile zilei. 


PREZENTATOR TV 
(voce off) 
„un grup de refugiaţi kurzi, care au încercat să treacă fraudulos frontiera spre 
Ungaria, au fost capturați de autoritățile maghiare... Câţiva dintre refugiați au 
fost surprinşi în canalele de irigație de pe graniță şi urmează să fie expulzați...” 


Se aud nişte trosnituri înăbușite din beci. 


FLORICA 
Ai auzit? 
NELU 
Ce? 
Se mai aude o trosnitură, dar mai încet. 
FLORICA 


Acuma ai auzit? 


NELU 
N-am auzit nimic... 


FLORICA 
Or fi intrat din nou șobolani... ţi-am zis să astupi găurile alea... 


FLORICA schimbă postul pe un program unde tocmai începe un reality show. E un reality 
show despre dragoste, despre relaţii pasionale. Este show-ul preferat al FLORICAI. 
FLORICA dă volumul mai tare. 

PREZENTATOR TV 
(voce off) 


Vom vorbi despre dragoste... despre sentimentul acesta, sacru, în care cuplul 
îşi regăseşte puterea de a o lua de la capăt... vom avea şi un invitat special... 


NELU se ridică şi iese din sufragerie. FLORICA rămâne pe canapea transpusă, privind 
emisiunea. 


FERMĂ-ZI-EXT 


E dimineață. NELU e la masa din bucătărie. Pe fereastra bucătăriei, o vedem pe FLORICA 
care pedalează cu greu pe drumul spre şoseaua naţională. 


NELU îşi bea cafeaua cu ţigara obligatorie. E îmbrăcat în hainele de lucru: o uniformă 
vişinie şi chipiu cu înscrisurile unei firme de securitate: „TIGER SECURITY FORCE S.R.L. ”. 


Chipiul e aşezat pe masă. 


NELU trage din ţigară, dus pe gânduri. Mai bea o gură de cafea. Se aud nişte bătăi în trapa 
de sub dulap. 


NELU împinge dulapul cu greu şi apoi deschide lacătul trapei. 
MUSTAFA iese din beci, ajutat de către NELU. 


MUSTAFA observă uniforma ca de polițist cu care e îmbrăcat NELU. Se retrage doi paşi, 
privind în jur. 


MUSTAFA 
Please... no police... gudun hatar... please Germany... family... kesh kesh... 

MUSTAFA scoate din nou banii mototoliți şi încearcă să-i ofere lui NELU. NELU îl refuză. 
NELU îi arată direcția bucătăriei cu tomfa. 
MUSTAFA intră în bucătărie. NELU îi indică cu tomfa să stea jos. 
MUSTAFA se aşază la masă. 


NELU deschide frigiderul şi se întoarce cu o farfurie pe care sunt o bucată de brânză, nişte 
slănină şi o jumătate de roşie. 


NELU îi arată farfuria lui MUSTAFA. 


NELU 
Hai, mănâncă! 


MUSTAFA îşi întoarce privirea de la NELU la mâncare şi înapoi. 
NELU îi face semn cu tomfa să mănânce. 


NELU (CONT'D) 
Haide! 


MUSTAFA începe să mănânce sub privirile lui NELU, care îşi mai aprinde o ţigară. 
MUSTAFA nu se atinge de slănină. 


NELU se uită la cafeaua din ibric. S-a răcit. Mai bagă un ultim lemn pe focul aproape stins 
din sobă. 


NELU îi toarnă cafea într-o cană. MUSTAFA mulţumeşte prin gesturi şi prin câteva vorbe 
amestecate. 


LiterNet.ro, 2011 


Marian Crişan — Morgen LiterNet.ro, 2011 


MUSTAFA 
Danke... Danke... freunde... 


NELU priveşte afară şi apoi la MUSTAFA, care soarbe din cafea. NELU îi întinde şi pachetul 
de țigări. MUSTAFA ia o ţigară, făcând o plecăciune. 


MUSTAFA (CONT'D) 
Danke... danke... no Polizai... 


Cei doi bărbați fumează în tăcere. 
MUSTAFA (CONT'D) 
(arătând spre NELU) 


Du Polizai? 


NELU 
Ia polizai... Morgen Germany... 


FERMĂ-ZI-EXT 


MUSTAFA iese din casă urmându-l pe NELU. NELU, îmbrăcat în bodyguard, îi arată cu 
tomfa direcţia în care să o ia. 


NELU îi indică lui MUSTAFA o stivă de lemne netăiate, depozitate undeva în curte. Îi arată 
apoi toporul şi butucul. 


MUSTAFA înţelege ce are de făcut. Ia toporul. Începe să crape lemne. 


NELU îl supraveghează de la o oarecare distanţă, patrulând. 

FERMĂ-EXT-ZI 

Mai târziu. 

MUSTAFA duce o ladă mare, cu lemne tăiate, urmat de NELU. Cei doi intră în casă. 
FERMĂ-ZI-INT 

MUSTAFA lasă lemnele lângă soba din bucătărie. 

NELU îi face semn cu tomfa să se grăbească şi să iasă pe hol. 


NELU 
Haide! Haide! 


MUSTAFA 
Bite... Bite... 


NELU îl conduce înapoi la trapă. Îi indică direcția beciului cu tomfa. MUSTAFA coboară 
scările. 


NELU închide trapa şi pune lacătul. 
NELU împinge dulapul peste trapă. 
PRIMĂRIA SALONTA-EXT-ZI (mai târziu) 


NELU e la lucru. E bodyguard la primăria Salonta. Obiectivele pe care trebuie să le asigure 
sunt primăria şi o statuie cu un erou local, din apropiere. 

NELU mănâncă semințe, ascunzând cojile în buzunar. Scrutează trotuarul pe care trec 
cetățeni ce îşi văd liniştiți de drumul lor. 


Un grup de elevi de clasa a 2-a se apropie zgomotos. Unul dintre băieţii din grup îl trage pe 
altul de ghiozdan. Cei doi băieți încep să se împingă şi să smucească de ghiozdane şi de 
haine. 


NELU intervine şi aplanează conflictul. 


NELU 
(despărțindu-i pe cei doi copii) 
Gata, copii... ce-i aici, junglă? 


COPIL 1 
El a început... 


COPIL 2 
Ba nu... el... deja de la şcoală a început să mă inerveze... 


NELU 
Gata, gata... am spus gata odată... unul trece pe partea aia şi unul merge pe 
partea asta... ştiţi regula... 


Unul dintre copii îşi strânge cărțile căzute din ghiozdan şi le pune înapoi, apoi trece drumul 
pe partea cealaltă. 


NELU urmăreşte grupul de copii care se îndepărtează în paralel cu celălalt copil. Copiii îşi 
schimbă semne obscene. Se strâmbă unul la altul. 


NELU se întoarce la post. 2 

Un cuplu de bătrâni pe biciclete trece, pedalând, pe lângă NELU. 


NELU (CONT’D) 
Bună ziua. 
BĂTRÂNA 
(trecând pe bicicletă) 
Bună ziua. 


NELU îşi continuă mâncatul de seminţe şi supravegherea ordinii. 
PARC-EXT-ZI 

NELU stă pe o bancă undeva lângă statuia eroului local. 

GHIŢĂ se apropie pe o alee, aducând două cafele de la automat. 


GHIŢĂ se aşază pe bancă lângă NELU. Îi dă cafeaua. 


NELU 
Mi-ai pus zahăr? 

GHIŢĂ 
Da, una... 

NELU 


Nu-i dulce deloc... 


NELU nu mai bea din cafea. GHIŢĂ soarbe din cafeaua fierbinte, privind statuia din faţa lor. 

GHIŢĂ 
Stai tu liniştit, că n-o fură nimeni... ce să facă cu ea? 


NELU 
Aştia-s în stare s-o ducă la fier vechi... ce crezi tu? 


GHIŢĂ 
Păi, adevărul e că e veche... ăsta-i adevărul... 


NELU 
E valoare... e valoarea oraşului... dacă se fură tot, ce mai rămâne de ţara asta? 


GHIŢĂ 
Stai tu liniştit pe curul tău, că, ăia de fură, nu fură statui... ştiu ei ce să fure... 


NELU 
Istoria se scrie sub ochiu noştri... 

GHIŢĂ 
Ce mai înseamnă şi asta? 

NELU 


Nu ştiu... am auzit într-o seară, la televizor, şi mi-a rămas pe creier: „Istoria se 
scrie sub ochii noştri...”. Nu te pune pe gânduri? 


GHIŢĂ 
Interesant... Auzi, de ce nu vrei tu să vii la noi, la abator? Se fac iară angajări. 
Nemţii ăştia, noi, îs daţi dracului... fac totul ca la carte... ştii cum e neamţul? 

NELU 
Neamţu” e neamt... io am mai zis... 


GHIŢȚA 
Neamţu” e neamţ şi românu” e român... dar hai tu, acolo, c-o să-ţi fie bine... dă 
salarii bune acuma şi eşti şi tu acolo, cu Florica, nu stai aicea să aperi fiare 
vechi... 


Un scurt moment de tăcere. 


GHIŢĂ (CONT'D) 
Nu vreau să mă bag în viaţa voastră... dar io văd că nu vă prea înțelegeți... aţi 
lăsat şi casa aia să cadă... copii, io văd că n-aveţi de gând să faceţi... măcar aşa, 
stai şi tu pe lângă ea mai mult... 


NELU 
Lasă, că nu-i treaba ta... 


GHIȚA 
N-am zis io că e treaba mea, doar îți zic că e mai bine dacă vii şi tu la abator, 
cu noi, acolo... 


NELU 
Las”, că văd io... n-ai tu treabă... 


GHIŢĂ 
Na, v-aţi hotărât cu concediu’? Mergeţi la mare, sau unde? 


NELU 
Nu ştiu. 

GHIȚA 
Poate merg şi io cu voi. Să văd cum îmi aranjez cu concediul. Am vorbit cu 
Florica şi-a zis să venim şi noi cu voi... 


NELU 
(neconvins) 
Puteţi să veniţi cu noi, nu ne supărăm... 


GHIȚA 
Poate mergem cu maşina mea. Consumă mai puţin, oricum... 


NELU 
Io vreau să merg cu motoru’. 

GHIŢĂ 
Nu-ţi bei cafeaua? 

NELU 


Trebuie să-i mai pun zahăr. 
NELU se ridică şi se îndreaptă spre automatul de cafea. GHIŢĂ rămâne privind statuia. 
FERMĂ-NOAPTE-INT 


NELU şi FLORICA sunt la masa din bucătărie. Pe fereastra din spate, în bătaia unui bec 
Chior, se vede o stivă de lemne tăiate, aranjate ordonat. 


FLORICA 
Păi, n-ai fost la lucru? Când ai avut timp? 

NELU 
Am fost şi la lucru. 


FLORICA dezveleşte o bucată mare de parizer, ascunsă într-un ziar. 


FLORICA 
Asta e noua reţetă... Uite ce mare şi frumos e... 
NELU 
Ştie neamţu” să prepare... 
FLORICA 


Noi l-am făcut... eu şi cu fetele... nu-i aşa că-i frumos?... şi uite ce culoare are... 


FLORICA taie două felii groase de parizer. NELU gustă din bucata lui. FLORICA mănâncă 
felia ei cu poftă, privind pe geam, afară. Se aude din nou o bufnitură înfundată din beci. 


NELU 
O să văd mâine... cu beciu:... 


Văzuţi de afară: FLORICA mai taie două bucăţi de parizer. 


FERMĂ-ZI-INT 


Pe ecranul televizorului, rulează un film istoric românesc care prezintă luptele românilor cu 
turcii. Sunetul televizorului este dat la minim. Ţipetele şi urletele soldaților, care se luptă de 


zor, de abia se aud. 


MUSTAFA, cu cana de cafea în mână, urmăreşte cu atenţie acţiunea de pe ecran. NELU, 
îmbrăcat în uniformă de bodyguard, apare în uşă. 

FERMĂ-ZI-EXT 


MUSTAFA taie o scândură cu firezul. O măsoară şi apoi mai taie puţin din ea. Lângă el, o 
stivă de scânduri tăiate la aceeaşi dimensiune. 


NELU, îmbrăcat în bodyguard, stă pe un butuc, la o anumită depărtare. Staţia de 
emisie-recepție, prinsă la curea, bâzâie. NELU ia staţia. 


NELU 
(în staţie) 
Păunule, mă auzi?... aici Cobra 2... recepție... 


PĂUNUL 
(off bâzâit din staţie) 
Recepție... sunt în dispozitiv, vii? 


NELU 
(în staţie) 
Astăzi nu vin, am treabă, terminat... 


PĂUNUL 
Mergi la pescuială? 
NELU 
Nu... am treabă... terminat... 
PĂUNUL 


Bine, Cobra, cum vrei tu, terminat... 

NELU 
Ceva mişcare? 
PĂUNUL 
Ce zici de băieți? Se califică? 
NELU 
Slabe şanse... repet... slabe şanse... 
PĂUNUL 
Ce-ai zis? 
NELU 


Slabe şanse... slabe... terminat... 


NELU observă patrula grănicerilor care trece la depărtare pe drumul naţional. NELU se 
ridică şi merge la MUSTAFA. Il ia de braț şi îl conduce grăbit spre un şopron din spatele 
fermei. 


Patrula grănicerilor intră pe drumul prăfuit care face legătura cu ferma. Se apropie de 
fermă. 


NELU îl ascunde pe MUSTAFA în şopron. Închide uşa cu lacăt. MUSTAFA îl priveşte 
rugător prin crăpăturile dintre scânduri. 


MUSTAFA 
Bite... no polizei... 


NELU 
Morgen... morgen... Germany... 

MUSTAFA urmăreşte printre scândurile şopronului cum patrula de grăniceri opreşte în 
curtea fermei. Unul dintre grăniceri coboară şi stă de vorbă cu NELU. 


GRĂNICER 
Bună ziua... Ion Manciu? 
NELU 
Da... lon Manciu... 
GRĂNICER 


Puteţi să-mi arătați nişte acte de identificare? Suntem de la Unitatea de 
Grăniceri Salonta. 


NELU 
Imediat... (scoate buletinul din portofel) Aici... 


GRÂNICERUL ia buletinul lui NELU şi îl verifică. Îl măsoară pe NELU, comparându-l cu 
poza din buletin. 


GRĂNICER 
Aici, n-aveaţi mustață... 
NELU 
Nu, n-aveam... 
GRĂNICER 
Trebuie să vă faceți poză nouă... 
NELU 


Nu ştiam... 

GRĂNICER 
Sau vă tăiați mustata... 
NELU 
Scrie în lege asta? 
GRÂNICERUL îi dă buletinul înapoi. 
GRĂNICER 


Nu aţi văzut nimic suspect în ultimele zile? In pădure sau aici, pe lângă fermă? 
Cineva trecând? Cineva suspect? 


NELU 
N-am văzut pe nimeni... noi suntem singuri aici... 


GRĂNICER 
Cred că ați auzit la televizor ce probleme avem aici, pe graniță... aţi auzit, nu? 


NELU 
Domne, n-am auzit nimic... io nu mă uit la ştiri... soţia se mai uită... 


GRĂNICER 
Vreau să ne anunţaţi dacă vedeţi ceva suspect... orice... uitaţi aici numărul 
nostru de telefon... 


GRÂNICERUL îi dă o bucată de hârtie pe care e printat numărul de telefon. 

GRĂNICER (CONT'D) 
Cred că nu trebuie să vă reamintesc că ascunderea de informaţii şi de date, 
privind trecerea ilegală de frontieră, se pedepseşte conform legii, nu?... Văd că 
sunteți şi dumneavoastră om de ordine, bodyguard... 


NELU 
Da, sunt... 


GRĂNICER 
Asta a fost tot... ne iertaţi de deranj... spor la treabă şi, dacă vedeţi orice ce vi 
se pare ciudat, sunați-ne imediat. 


NELU 
Am înţeles. 


Grănicerul urcă înapoi în microbuzul-patrulă. Patrula pleacă, ieşind din nou la şoseaua 
națională. 


FERMĂ-ZI-EXT 
Mai târziu. Soarele apune în spatele fermei. 


NELU îl urmează pe MUSTAFA, care împinge o roabă plină vârf cu bălegar de la porci. 
MUSTAFA împinge roaba cu greu. 


NELU 
(gesticulând) 
Haide acolo... mai repede... 


MUSTAFA se grăbeşte, dar roaba e foarte grea. Bucăţi de bălegar cad în urma lui. Q 

NELU (CONT'D) 
Hai, că mai avem două şi, la culcare... 


NELU îi indică un loc, lângă gard, unde e groapa de gunoi a fermei. MUSTAFA răstoarnă 
bălegarul din roabă şi se întoarce în curte. 


NELU îi face semne cu tomfa să se grăbească. MUSTAFA aleargă împingând roaba. Intră în 
cotețul porcilor. NELU rămâne afară, contemplând şi mâncând câteva semințe. MUSTAFA 
iese cu o altă roabă cu bălegar. 


NELU îl grăbeşte gesticulând. MUSTAFA, încordat sub greutate, împinge roaba spre groapa 
de gunoi sub supravegherea lui NELU. 


Soarele apune deasupra fermei. 
MAŞINĂ-INT-ZI 


GHIŢĂ e la volanul DACIEI care iese din oraş şi porneşte pe drumul ce şerpuieşte pe câmpie. 
Soarele apune cu repeziciune. In dreapta lui, e FLORICA. E bosumjlată. Cei doi nu vorbesc 
pentru câteva clipe. 


GHIŢA 
Mie nu mi-a plăcut de la început... ţi-am zis atunci, dar nu ai vrut să mă 
asculti... nici pe mama n-ai vrut să o asculţi, Dumnezeu s-o odihnească... 


FLORICA 
Săraca mama... 

GHIȚA 
E păcat... şi ea, şi tata cât trăia, ce grijă avea de casă?!... de animale... acum 
ZICI Că e a nimănui... 


FLORICA 
Ieri a tăiat lemne... le-a tăiat pe toate... 
GHIŢĂ 
Auzi minune?! 
FLORICA 


Şi acoperişul îl face... 
Maşina intră pe drumul de legătură cu ferma. 


FERMĂ-ZI-EXT 


DACIA opreşte în curtea fermei. NELU iese în întâmpinare. E îmbrăcat în haine de casă, cu 
mânecile de la cămaşă suflecate. 


GHIŢĂ şi FLORICA coboară din maşină. GHIŢĂ observă gardul reparat, proaspăt vopsit. 


GHIŢĂ 
Bravo, cumnate... văd că te-ai apucat de treabă... 


FLORICA 
(nemulțumită) 
Acoperişul? 

NELU 
Il facem şi pă ăla... numa” să găsesc om. 

GHIŢĂ 
Să vin să te ajut, atunci... 

NELU 
N-am nevoie... 

FLORICA 
(către GHIŢA) 


Haide, intră, să îţi dau ceva de mâncare... 


GHIŢĂ 
Nu mai stau, că mă aşteaptă... Trebuie săpat şi pământul ăla, acolo, să punem 
ceva... tata punea tot timpu” ceva, nu-l lăsa acolo, cu buruiene... 


FLORICA 
O să-l săpăm... 


NELU intră în casă fără să-l salute pe GHIŢĂ. 
GHIŢĂ scoate bicicleta din portbagaj. FLORICA ia bicicleta. 
FLORICA (CONT”D) 
(către GHIŢA) 


Seară bună şi sărută-le pe alea mici şi pe VIORICA... 


GHIŢĂ 
Ne vedem mâine... 


Manian Crişan — Morgen 
GHIŢĂ urcă în maşină şi porneşte. FLORICA lasă bicicleta rezemată de peretele casei şi 
intră. DACIA se îndepărtează de fermă. 


FERMĂ-ZI-INT 


FLORICA intră în casă. Îşi dă haina jos. NELU e la televizor. FLORICA intră în bucătărie şi 
face puţină ordine. Observă că pe masă sunt două farfurii din care s-a mâncat supă. 


FLORICA 
A fost cineva la tine? 
NELU 
(din off) 
N-a fost nimeni... 
FLORICA 


Ai mâncat din două farfurii? 


FLORICA ia farfuriile şi le duce la chiuvetă. 


FLORICA (CONT'D) 
Trebuie să începi şi la acoperiş, că anunţă ăştia că plouă iară... să nu mai păţim 


iară ca astă-toamnă... 
NELU 


(off) 


Bine... bine... 


NELU dă volumul televizorului mai tare. E meci în Liga Campionilor. 

FLORICA 
(mai tare pentru a acoperi sunetul televizorului) 
...mă gândesc să punem cartofi şi ceapă, acolo. 


NELU 
(off) 
Cum? 
FLORICA 
Cartofi! Cartofi sau ceapă! 
NELU 
(off) 


Cartofi, mai bine. 
FLORICA intră în camera cu televizorul. 


În spatele uşii şifonierului, FLORICA îşi dă jos hainele de lucru şi se îmbracă în haine de 
casă. 


FLORICA 
Ai mâncat tot din frigider... nu mi-ai lăsat şi mie... 


NELU nu răspunde. 


FLORICA (CONT’D) 
Aşa eşti tu... te gândeşti numa’ la tine... 


FLORICA iese din încăpere. NELU urmăreşte dezinteresat meciul de pe ecran. 

FLORICA (CONT’D) 
(off) 


În beci ai astupat pe acolo, la șobolani? 


NELU 
Da... da... 


FERMĂ-NOAPTE-EXT 
Noaptea a cuprins ferma şi împrejurimile ei. 
FERMĂ-ZI-INT 


FLORICA e încă în pat. NELU îşi pune cravata la costumul lui bun, cu care obişnuieşte să 
meargă la biserică şi la alte ocazii speciale. 


FLORICA 
Stai, că mă ridic şi eu... 


NELU 
Stai acolo, liniştită, odihneşte-te. 


FLORICA 
Niciodată nu m-a durut aşa de tare. 


NELU 
Stai acolo, în pat. 


FLORICA 
O să fac mâncarea şi te aştept... 


NELU 


Odihneşte-te, mai dormi puțin... 


NELU îmbracă o geacă de piele peste costum. Se apropie de patul în care e întinsă 
FLORICA. Işi pune palma pe fruntea ei. 


NELU (CONT"D) 
N-ai temperatură... 

FLORICA 
N-am? 
NELU 
Nu. 
NELU iese din încăpere. 
FLORICA 
Să vii repede! 
NELU 


Plec şi vin... nu stau mult... 


FERMĂ-ZI-EXT 


NELU urcă pe motocicletă. Îşi prinde pantalonii cu nişte cleşti de lemn pentru rufe, pentru a 
nu-i murdări. 


NELU porneşte ataşul cu greu. Ataşul iese din curtea fermei, lăsând în urma lui un nor de 
praf. 


BISERICĂ-EXT-ZI 


Câţiva bărbați îmbrăcaţi în haine de duminică stau în fața bisericii. Printre ei, e şi GHIŢA. 

Din interiorul bisericii, putem auzi slujba de duminică. Din depărtare, se aude huruitul 
motocicletei lui NELU. Bărbaţii întorc privirea. 


Pe şosea, se apropie NELU, care îşi conduce mândru motocicleta. NELU trece pe lângă 
biserică, fără să se oprească. Fără să se uite la oamenii din faţa bisericii. 


NELU dispare după un colț. 
MAGAZIN PESCARI-EXT-ZI 


NELU a oprit în fața unei case care are la stradă un mic magazin cu articole sportive, de 


pescuit etc. 9 

Magazinul e închis. NELU sună la sonerie. După câteva clipe, uşa de la stradă e deschisă de 
un bărbat mai tânăr, încă în pijama şi papuci - TOJI. 


NELU 
Ai primit alea? 


IOJI 
(somnoros) 
Primit... primit... intră... 


NELU intră în curte. 
MAGAZIN MATERIALE SPORTIVE/PESCARI-INT-ZI 
NELU şi IOJI sunt în magazinul plin de scule de pescuit şi alte articole sportive. IOJI scoate 


de undeva, de sub tejghea, o cutie specială. O deschide cu grijă şi i-o arată lui NELU. Lui 
NELU îi strălucesc ochii privind noile modele de cârlige de pescuit. 


IOJI 
Sunt ultima modă... americane... 
NELU 
Da, ştiu... 
IOJI 
Ca alea de pe Discovery. 
NELU 


Pot? 

IOJI 
Sigur... cu grijă... 
NELU ia unul dintre cârligele de pescuit şi îl studiază în lumină. 


NELU 
A dracu” americanu’... sunt turnate perfect... 


IOJI 
Sunt din titan... sută la sută... 
NELU 
Mă, dă-le dracu... să prinzi elefanţi cu ele... 
IOJI 
Câte vrei? 
NELU 
Păi, cât face? 
IOJI 


Păi, e 50 unu sau 120 tot setul... 7 cârlige... plus o musculiţă fosforescentă... 


NELU 
Păi, nu ziceau că nu merge cu fosforescentă? 


IOJI 
În ultima emisiune, au dat numai cu fosforescentă, dar nu galbenă... 
portocalie... 

NELU 
Am înţeles... dă-mi şi mie unul şi musculița... 


IOJI 
Musculiţa o dau numai dacă iei tot setul... aşa e oferta... 


NELU 
Bine, bine... da” tot setul, că mă grăbesc... vreau să intru şi la biserică... 


MAGAZIN PESCARI-EXT-ZI 
NELU iese şi întoarce motocicleta. Pleacă grăbit. 
BISERICĂ-EXT-ZI 


Lumea iese din biserică. Slujba s-a terminat şi oamenii merg spre casele lor. NELU a ajuns şi 
el. NELU coboară de pe motocicletă şi se apropie de intrarea în biserică. Intră doi paşi în 
biserică, îşi face cruce şi apoi iese. GHIŢA se apropie prin mulțime. 


GHIŢĂ 
Ce faci, cumnate? Cam târziu, cam târziu... Florica? 


NELU 
O durea capul rău... 
GHIŢĂ 
N-o mai lasă durerile alea? (zâmbind) Vezi şi tu ce faci, să n-o mai doară capul 


tot timpul... 


NELU se întoarce la motocicletă. GHIŢĂ îl urmează. 


GHIŢĂ (CONT'D) 
Hai, veniţi pe la noi după-masă... mâncaţi cu noi, mai stăm de vorbă... 


NELU 
Să vedem cum se simte Florica... să vedem... 

GHIŢĂ 
Haide, domne, că suntem familie... 

NELU 


Vă sunăm, dacă se simte mai bine... 

NELU urcă pe motocicletă. Dă pedala şi motorul scoate un huruit puternic care-l acoperă pe 
GHIȚA ce încearcă să mai spună ceva. Nu-l putem auzi. 
NELU pleacă. 
FERMĂ-ZI-EXT 
NELU opreşte motocicleta în curtea fermei. 


FLORICA întinde nişte cearşafuri pe o sârmă. În spatele cearşafiirilor bătute de vânt, NELU 
îl observă pe MUSTAFA, care stă pe buturuga de tăiat lemne. Fumează o țigară. 


NELU se apropie de FLORICA. 


NELU 
Să te ajut? 


FLORICA 
Imi aduci oameni străini în casă, aşa am ajuns? 


FLORICA intră în casă. 

NELU schimbă o privire cu MUSTAFA, care îi zâmbeşte. 
FERMĂ-ZI-INT 

NELU intră în urma FLORICĂÂI. 


NELU 
E un om sărac, l-am angajat să ne ajute... să reparăm... 

FLORICA 
L-ai angajat? 
NELU 
Da... l-am angajat... 
FLORICA 


Ai tu bani să angajezi oamenii, aşa... 


NELU 
Mâine pleacă... mă ajută la grădină, să săpăm... 


FLORICA 
Mă superi tu pe mine, Nelule... mă superi că o să intru-n pământ într-o zi şi, 
atunci, o să-ți fie ție mai bine... 


FLORICA scoate alte haine din maşina de spălat şi le aşează în lighean. 


FLORICA (CONT'D) 
Asta vrei tu? Să scapi de mine... 


FLORICA iese din casă ducând ligheanul plin vârf cu rufe spălate. 
FERMĂ-ZI-EXT 
NELU o urmează. la ligheanul greu. 


NELU 
Lasă la mine. 

FLORICA o ia înainte spre sârmele unde trebuie întinse rufele. 
MUSTAFA a dispărut. NELU şi FLORICA schimbă o privire. 


FLORICA ia ligheanul şi îl aşază pe buturugă. Începe să întindă rufele la uscat. NELU 
priveşte în jur, căutându-l cu privirea pe MUSTAFA. MUSTAFA, nicăieri. 


FLORICA 
(off) 
Nu mă minţi tu pe mine... 
FLORICA apare de după un cearşaj. 
FLORICA (CONT'D) 


Crezi că eu n-am auzit la televizor... că ce se întâmplă aici, pe graniță? Cu 
străinii care fug peste graniță?... 


NELU 
Ce străini?... Asta e un țigan... l-am angajat şi n-avea unde să stea... 


FLORICA 
Crezi că io-s proastă, asta crezi? 


NELU, puţin neliniștit, se intoarce spre casă şi îl vede pe MUSTAFA prin fereastra 
bucătăriei. MUSTAFA stă la masă. Fumează. li zâmbeşte nevinovat. 


FLORICA (CONT'D) 
Fă cum vrei... Fă cum vrei... 


FLORICA continuă să întindă rufele la uscat. Fără să mai zică ceva, NELU intră în casă. 

FERMĂ-ZI-INT 


NELU intră în bucătărie. Se aşează la masă, lângă MUSTAFA. la pachetul de ţigări de pe 


masă. 
NELU 
Astea-s țigările mele! 
MUSTAFA 
Cigar... ya... da... cigar... bun... 
NELU 


Te-ai învăţat la țigările mele? 
MUSTAFA scoate o bancnotă mototolită de 20 de euro şi i-o oferă lui NELU. 


MUSTAFA 
Cigar... cigar... euro... 


NELU bagă pachetul de țigări în buzunarul de la piept. 


NELU 
Mâine... gata... morgen... raus... plecare... gata... 


MUSTAFA 
Freunde... danke... doyum, doyum... 


NELU 
Pericol... înţelegi? Pericol... polizei... 

MUSTAFA 
Polizei... nein... morgen... doyum’... 


FLORICA intră în casă. Verifică supa care fierbe pe sobă. MUSTAFA bagă câteva lemne pe 
foc, făcându-se util. 


NELU îl priveşte fumând. 


FLORICA 
Cureţi tu cartofi pentru pireu? 


NELU 
Bine... 


MUSTAFA încearcă să înțeleagă ce vorbesc cei doi, zâmbindu-i larg FLORICĂI. 


FLORICA îi zâmbeşte acru şi apoi iese pe hol. Aduce o lădiță cu cartofi şi o aşează în fața 
celor doi bărbaţi. Le dă două cuțite şi un castron. NELU începe să curețe cartofi cu o 
dexteritate care trădează faptul că el face asta de obicei în casă. MUSTAFA ia şi el cuțitul şi 
începe să curețe un cartof. 


FERMĂ-ZI-EXT 


Cocoşii cântă. Soarele se ridică deasupra fermei. FLORICA, îmbrăcată de serviciu, ia 
bicicleta de lângă zidul casei şi o împinge spre ieşirea din curte. Trece pe lângă gardul 
proaspăt vopsit. Dincolo de gard, NELU şi MUSTAFA sapă pământul din grădina de legume. 
NELU e îmbrăcat în uniformă de bodyguard. Se vede că au început cu noaptea în cap, pentru 


2 a v 
în turcă: doyum - multumesc 

că au săpat deja o bucată bună din pământul tare ca piatra. MUSTAFA sapă de zor. NELU se 
propteşte în cazma, observând-o pe FLORICA. 


FLORICA 
Terminaţi astăzi? 
NELU 
E tare ca dracu’... 
FLORICA 


Incercaţi să terminaţi, să ne apucăm apoi la acoperişul ăla... 


NELU 
Să vedem dacă mai vrea să stea? 


FLORICA 
Cum, adică, să mai vrea? Păi, nu-i dăm bani şi mâncare? Să stea, să termine 


treaba... 


NELU o priveşte pe FLORICA, cum urcă greu pe bicicletă. FLORICA pedalează cu greu şi 
iese din curte. 


NELU revine la săpatul grădinii. 
FERMĂ-ZI-EXT 


Mai târziu. NELU intră în latrina din fundul curții. Staţia de emisie-recepție băzâie. 

PĂUNUL 
(off) 


Recepție... Păunul caută Lebăda... 
NELU intră în latrină. Închide uşa. Din latrină: 
NELU 
(of) 


Stai puţin, Păunule... 


NELU îl urmăreşte pe MUSTAFA printr-o crăpătură dintre scânduri. MUSTAFA continuă să 
sape grădina. 


NELU (CONT”D) 
Cum merge treaba, Păune? 
PĂUNUL 
Merge, merge... mai bine ar sta... 
NELU 
Io nu vin astăzi... sap grădina... 
PĂUNUL 


Ce te-a apucat, meştere? Sapi grădina? Acuma, vara? 
NELU îl ţine sub urmărire pe MUSTAFA care, încet-încet, iese din raza lui vizuală. 


NELU 
Păunule, poți să-mi aduci şi mie nişte mălai din ăla, bun, de la tine? 

PĂUNUL 
(off) 
Pentru? 
NELU 
Pentru peşte... ăla, al tău, e bun... să fac mămăligă... terminat. 
PĂUNUL 
(off) 
Vin şi io cu tine, atunci! 
NELU 
Nu se poate, îmi pare rău... ştii care sunt regulile mele... totdeauna singur... 


terminat. 


NELU observă prin crăpătura dintre scânduri că MUSTAFA a sărit gardul şi se îndreaptă 
spre pădure. 


NELU se grăbeşte să termine. 


PĂUNUL 
(off) 


Al dracu’ pescar mai eşti şi tu... terminat. 


NELU 
Am şi io secretele mele... terminat. 


PĂUNUL 
(off) 


Te tot lauzi cu bibanul ăla... da” nu l-a văzut nimeni... terminat. 

NELU 
Mi l-o confiscat... închidem transmisia... serbus... terminat. 


PĂUNUL 
(off) 


Serbus, Nelule... terminat. 


NELU îşi leagă cureaua şi iese din latrină. MUSTAFA e undeva, departe, lângă liziera 
pădurii. 


MUSTAFA dispare în pădure. NELU porneşte instinctiv pe urmele lui. MUSTAFA îl vede pe 
NELU şi grăbeşte pasul. NELU intră în pădure pe urmele lui MUSTAFA. 


PĂDURE-EXT-ZI 
NELU pe urmele lui MUSTAFA. MUSTAFA dispare în spatele copacilor din pădurea deasă. 


NELU 
Stai! 


NELU e singur în pădure. MUSTAFA a dispărut. 


NELU se uită împrejur. De undeva, din faţă, se aude o trosnitură înfundată. NELU o ia în 
direcția din care s-a auzit trosnitura. 


NELU ajunge la o potecă în pădure. Un purcel fugit din gospodărie, pierdut pe potecă. 
NELU (CONT”D) 


(către purcel) 
Mă, băiatule, aici erai? 

Purcelul vine la NELU. NELU mai priveşte o dată în jur, dar MUSTAFA a dispărut. NELU se 
întoarce pe potecă. Purceluşul îl urmează. Işi mai întoarce de câteva ori privirea. 


FERMĂ-ZI-EXT 

NELU se învârte prin curte. Nu îşi găseşte locul. Intră în casă. 
FERMĂ-NOAPTE-EXT 

E toiul nopții. Câinele latră de nebun. 
FERMĂ-NOAPTE-INT 


NELU şi FLORICA sunt treziți din somn. FLORICA se trage la o parte şi NELU coboară din 
pat. 


FERMĂ-NOAPTE-EXT 


NELU, în pijama, iese din casă. Se îndreaptă spre câinele care continuă să latre rupând 
lanțul. 


NELU 
(către câine) 
Taci dracu” odată... marş... marş la locul tău... 


Câinele fuge din faţa lui. NELU se îndreaptă spre gardul dinspre pădure. Din pădure, se aud 
nişte zgomote. O umbră trece prin spatele unui copac. MUSTAFA iese din pădure şi se 


apropie. 


MUSTAFA ajunge la gard. Sare gardul şi porneşte spre fermă, împreună cu NELU. Q 

MUSTAFA 
Bite... guzun... nacht... 


NELU 
Haide să ne culcăm... 


Cei doi intră în casă. 
FERMĂ-ZI-INT 


Dimineaţă. NELU, la masa din bucătărie. MUSTAFA iese din beci. NELU îi face semn să se 
aşeze. MUSTAFA se aşează pe un scaun lângă sobă. NELU îi întinde pachetul de ţigări. 
MUSTAFA ia pachetul de țigări. 


MUSTAFA verifică ibricul în care mai e puțină cafea. 


MUSTAFA 
Cafe? Bite? 


NELU dă din cap că vrea cafea. MUSTAFA împinge ibricul pe mijlocul sobei. Mai bagă un 
lemn pe foc. 


NELU urmăreşte pe geam, cum GHIȚĂ şi FLORICA inspectează noile lucrări de la fermă. 
GHIȚA arată spre gardul reparat şi proaspăt vopsit. E mulțumit. FLORICA îi arată grădina 
săpată. Cei doi zâmbesc satisfăcuți. MUSTAFA toarnă cafea în căni. 


NELU 
Mersi... 

MUSTAFA 
Nelu arkadaş’... 


NELU 
(îi zâmbeşte neințelegând exact ce vrea să spună) 


Arkadaş... arkadaş... 


Afară, GHIŢĂ arată acum spre acoperiş. FLORICA e atentă la explicațiile lui GHIŢĂ. NELU 
şi MUSTAFA îşi beau cafeaua în linişte la masa din bucătărie. 


FLORICA urmată de GHIŢĂ intră în bucătărie. 


GHIȚĂ 
(către NELU) 
Deci, ăsta e turcu’? 
MUSTAFA 
Kurd... kurd... Mustafa kurd... 
GHIŢĂ 


Kurd, turc, tot una e... (către NELU) Deci, Neluţule dragă, tu cred că nu eşti 
întreg la minte... tu ţii omu” ăsta, închis, aicea? Tu ştii că te paşte puşcăria? 


NELU fumează impasibil. 


FLORICA 
Tu auzi că vorbeşte cu tine? 


3 în turcă: arkadaş - prieten 

NELU 
Aud, aud... 


GHIŢĂ 
(către NELU) 
Deci, tu te joci cu focu’ dar pe sora mea să nu o bagi tu în belea, ai înțeles? 


FLORICA 
(făcându-şi de lucru la un dulap) 
Lasă, să termine acoperişul şi apoi îi dăm drumu”... 


GHIŢĂ 
Tu ce zici, Neluţule? 

NELU 
Să stai tu în banca ta. 

GHIŢĂ 


Nu te pune tu cu mine, că te dau pe mâna poliţiei! 
GHIŢĂ iese val-vârtej. 
FERMĂ-NOAPTE-INT 


NELU, FLORICA şi MUSTAFA pe canapea. Se uită la televizor. La aceeaşi emisiune despre 
relații sentimentale distruse, despre dragoste. 

PREZENTATOR TV 
(4) 


... deci, el v-a înşelat cu sora dumneavoastră, ca apoi să vă părăsească pentru o 
colegă de serviciu? 


INVITATA 
Gij 


Da... exact aşa s-a întâmplat... 


PREZENTATOR TV 
(f) 


Şi acum vrea să se întoarcă înapoi? 
MUSTAFA, deşi nu înțelege nimic, priveşte cu interes ecranul televizorului. NELU moţăie. 


NELU 
Să doarmă aici, pe canapea, eventual... 


FLORICA 
Am crezut că ne-am înțeles. 


NELU 
Ingheață acolo şi apoi răceşte, şi ce ne facem? 


FLORICA 
Mai dă-i o pătură... dă-i şi duna aia, veche... cu aia nu e frig nici iarna... e vară. 

MUSTAFA asistă la discuţia dintre cei doi, încercând să înțeleagă ce spun. 


MUSTAFA 
No problem... Mustafa... no problem... 


MUSTAFA iese din încăpere şi merge la trapa beciului, aşteptându-l pe NELU să vină să 
deschidă lacătul. 


NELU 
Bine, bine... io numai atât zic, că răceşte şi apoi umblăm cu el prin spitale, o să 
vezi tu... 

FLORICA 
Vrei să mă superi tu pe mine, în fiecare seară... 


FLORICA dispare în dormitor. NELU deschide lacătul trapei. Schimbă încă o privire cu 
MUSTAFA care îi zâmbeşte. MUSTAFA coboară în beci. NELU intră în dormitor. După 
câteva momente, iese aducând o plapumă groasă umplută cu pene. NELU bate în trapa 
beciului. MUSTAFA scoate capul din beci. NELU îi dă plapuma. MUSTAFA ia plapuma 
aplecându-se pentru a mulțumi. 


MUSTAFA 
Iagaz (mulţumesc)... lagaz... 


MUSTAFA dispare în bezna din beci. NELU închide trapa, dar nu mai pune lacătul. 
FERMĂ-ZI-EXT 


La o masă pregătită în curte: NELU, FLORICA, GHIŢĂ cu soția - VIORICA, MUSTAFA. 
Se servesc sarmale. NELU toarnă pălincă şi vişinată pentru doamne. 


GHIŢĂ 
(ridicând paharul) 
Să ne trăieşti, Neluţule, să fii sănătos! 
VIORICA 
Să fu sănătos, Nelule! 
FLORICA 


Doamne ajută! 

GHIŢĂ 
La mulți ani! 


MUSTAFA ridică şi el paharul şi ciocneşte, zâmbind larg. MUSTAFA bea pălinca din pahar 
dintr-o înghițitură. Se strâmbă trăgând aer în piept. NELU îi zâmbeşte întinzându-i cana cu 


apă. 


NELU 
Ia cu apă... ia de aici... 


Lumea începe să mănânce. MUSTAFA ia două sarmale. FLORICA îi mai pune două. 


FLORICA 
Hai mănâncă acolo, că sunt bune... 


MUSTAFA 
Bun... bun... mulţumesc... 


Lumea mănâncă în linişte. 


GHIŢĂ 
Trebuie să vă apucaţi şi de acoperişul ăla, că vine toamna, vin ploile... 


NELU 
Nu-ţi fă tu griji... 


GHIŢA 
Imi fac, îmi fac, Neluţule, îmi fac... casa asta a fost a noastră şi trebuie să am 
grijă de ea... să n-o las să cadă... 

FLORICA 
Acoperişul trebuie reparat, asta am zis ŞI 10... 


VIORICA 
E păcat... am văzut că aţi mai schimbat pe aicea... 


GHIŢA 
Io țin minte cum arăta casa asta când eram noi copii, atât vreau, să fie din nou 


la fel... ordine... să îți facă plăcere să vii aicia... 


NELU care, la fel ca GHIŢĂ, e uşor pilit îl priveşte lung, abținându-se. 


GHIŢĂ (CONT'D) 

Il ai şi pe argatul ăsta, al tău, aici, care văd că e priceput. 

NELU 
Nu te mai băga tu în treaba altora... 

GHIŢĂ 
Tu crezi că lumea nu vorbeşte? Că lumea n-a auzit, că nu ştie? Neluţule, 
Neluţule... 

NELU 
Ce ştie lumea? 

GHIŢĂ 
Că ţii omu” aicia, sechestrat. 

FLORICA 


la mai terminaţi-vă odată... nu vă mai umflaţi în pene... 

MUSTAFA 
Family... good... no problem... iguz... problem no good... politic asil... 


GHIŢA 
Ce dracu” zice ăsta, că mă inervează deja? 


NELU 
Lasă-l să zică, că zice bine... 


VIORICA 
Mă gândeam să cumpărăm un porc de la voi, de Crăciun... 


NELU 
A fugit... a plecat... 


FLORICA 
Nu mai vorbi prostii... a plecat, dar s-a întors... sunt aici amândoi... vă dăm 
unul vouă, cum să nu? 


GHIȚA 
Las” că nu e nevoie... aduc io preparate de la abator... cine mai stă să taie 
porcu’? 


VIORICA 
Da... dar ies altfel produsele... mai bune... 


FLORICA 
Da, le faci cum îți place... pe gust... 

GHIŢĂ 
(către NELU) 
Io atâta îţi zic, să fii cu ochii în patru cu ţiganu” tău... io mai vorbesc cu unu cu 
altu” şi nu e bine ce faci... 


NELU îi aruncă o privire goală. MUSTAFA se ridică de la masă. 


MUSTAFA 
log tugui gayuz cutuz... 


Lumea îl priveşte fără reacţie. MUSTAFA trage aer în piept şi începe să cânte. Nu prea are 
voce, dar se străduieşte. 

MUSTAFA cântă în kurdă, punând suflet în fiecare vers. Înlocuieşte nişte cuvinte din cântec 
cu numele lui NELU. 


MUSTAFA (CONT'D) 
(cântă în kurdă) 
„Hoy hoy hoy Memo Mem 
Ebasî Ebasî 
jahro dilo Memo Mem Ebasî, 
Ebasî Hoy hoy hoy 
Memo kurtekî ser kirasî 
jahro dilo Memo kurtekî 
ser kirasî Hoy hoy hoy 
Memo Mem’ en te ji 
Diyarbekir jahro dilo 
Memo Mem’ Neluuu Neluuu 
em te ji Diyarbekir 
Hoy hoy hoy Memo wi ani barek... 

GHIŢĂ se amuză, folosind scobitoarea. FLORICA şi VIORICA sunt atente, încercând să 
înțeleagă ceva. NELU îşi mai toarnă un pahar de palincă. MUSTAFA termină de cântat. 


MUSTAFA (CONT'D) 
(în kurdă amestecată cu germană, engleză şi română) 
La mulți ani, prietenu'... Nelu... 


MUSTAFA îl îmbrățișează pe NELU. NELU e nevoit să se ridice şi să-l îmbrăţişeze la rândul 
lui. 


MUSTAFA (CONT'D) 
You family... I love... iguz... (arată spre toți cei de la masă) 


GHIŢĂ, VIORICA şi FLORICA îl privesc fără reacție. MUSTAFA se aşază înapoi la masă. 
NELU mai deschide un PET de bere la 2 litri şi îşi serveşte invitaţii. 


FLORICA 
(către GHIŢA) 
După ce terminăm acoperişul, îl trimitem acasă, în treaba lui, ce crezi tu? 


MUSTAFA 
(arătând spre toţi cei de la masă) 
You my family... 


FLORICA 
O să fiu servitoare la străini?... să fac de mâncare la trei? Să meargă de unde a 
venit... 

NELU 
(către FLORICA) 
Mai taci tu din gură... 


GHIȚA 
Nu zi tu lu” sora mea să tacă din gură, că, de bine de rău, stai în casa el... şi 
ti-ai bătut joc de viaţa ei... 


NELU 
Mi-am bătut joc... 


GHIŢĂ 
Nu te lua tu în gură cu mine, că n-o să ajungi tu bine... umbli cu turci din ăştia 
şi cine ştie ce alte mişmaşuri mai faci pe aici, pe câmp... pe graniță... şi... 


FLORICA 
Terminaţi... ați venit să sărbătorim, nu să vă certaţi iară... 


NELU se ridică de la masă şi se îndreaptă spre casă. 


GHIŢĂ, FLORICA, VIORICA şi MUSTAFA rămân la masă, sorbind din paharele de bere. 


GHIŢĂ 
Gardul l-a făcut bine... se pricepe mustăciosu” asta... 


FLORICA 
Numai să termine cu acoperişul ăla că, apoi, nu mă mai interesează... 


MUSTAFA se ridică zâmbindu-le şi pleacă în direcția casei. 

GHIŢĂ 
E căpos şi nu vrea să înțeleagă... 
VIORICA 
Mai lasă-l şi tu în pace. Lasă-i pe ei să-şi rezolve problemele, nu te tot băga... 
GHIŢĂ 
Asta e şi casa mea... 
FLORICA 


(observând ceva) 
Uită-l acuma unde s-a urcat... 


NELU s-a cocoțat pe acoperişul fermei. Fumează abătut. 
CÂMP-ZI-EXT 


Maşina patrulei de grăniceri, parcată în spatele unui pâlc de copaci. Unul dintre grăniceri 
urmăreşte prin binoclu ferma din depărtare. Perspectiva din care observă grănicerul ascunde 
partea de acoperiş unde s-a suit NELU şi masa unde au rămas invitaţii. 


CÂMP-ZI-EXT 


E dimineaţă, devreme. NELU conduce motocicleta pe lângă un canal de irigaţii. Opreşte. 
NELU studiază puțin locul, apoi coboară de pe motor. 


NELU coboară pe malul canalului şi îşi pregăteşte sculele de pescuit, fără să se grăbească. 

Lansează şi ancorează pe rând cele trei undiţe. Se aşază şi îşi aprinde o ţigară, așteptând. 

Din depărtare, se aude motorul unei maşini. NELU nu se întoarce. Maşina Patrulei 

Grănicerilor opreşte în dreptul lui NELU. ED 

GRÂNICERUL coboară, fără să se grăbească, pe malul canalului. Se aşează lângă NELU. 


GRĂNICER 
N-ai mai fost demult? 
NELU 
Nu mai trage... au deversat... 
GRĂNICER 


(zâmbindu-i cu subinţeles) 
Au deversat? Inteleg... 


NELU scoate cârligul special cu trei ace. I-l arată GRĂNICERULUI. GRÂNICERUL ia 
cârligul şi îl studiază cu atenție. 

GRĂNICER (CONT”D) 
Cu trei ace... Turnat... 


NELU 
American... ca pe Discovery... 


GRÂNICERUL studiază cârligul în continuare. 


GRĂNICER 
Io zic să mai vii la pescuit... aşa cum veneai, în fiecare zi... că bate la ochi 
deja... mă întreabă ungurii unde eşti... Puteai să-ţi fixezi ceasul când veneai tu 
aici, la peşte, în fiecare dimineaţă... 


NELU 
N-am mai avut cum... soția a fost cam bolnavă... 


GRĂNICER 
Am înţeles... să nu-mi spui că ai avut musafiri? 


NELU 
Ce musafiri, domne? 


GRĂNICER 
Vezi şi tu cu musafirii... ştii cum €, vii dar mai şi pleci... 


NELU 
Asta cam aşa e... 


NELU trage încă un fum privindu-l pe GRĂNICER, apoi la firul undiţei. GRÂNICERUL se 
ridică. la cârligul special şi îl bagă în buzunar. 

GRĂNICER 
O să-l arăt şi la ăştia... n-au mai văzut ei aşa cârlig... 


GRÂNICERUL urcă la volan şi maşina pleacă. NELU îl priveşte îndepărtându-se, apoi 
lansează din nou. 


CÂMP-ZI-EXT 


NELU şi PĂUNUL - colegul lui de serviciu -, 
îmbrăcaţi amândoi în uniforme de bodyguarzi, 
sunt cocoţaţi pe un utilaj care marchează 
drumurile. Utilajul înaintează încet pe drumul 
național, lăsând în urmă marcajul rutier, 
discontinuu, de vopsea albă. PĂUNUL e la 
volan şi nu se prea descurcă. 


NELU 
Hai, mă, lasă-mă pe mine, că e ca la 
motocicletă... 


PĂUNUL 
Nu ai tu voie la asta. Pe mine m-au 
trimis... 


NELU priveşte în zare, spre lanul de porumb 
care e tot mai aproape. Ceva se mişcă în lanul 
des. Când utilajul ajunge în dreptul lanului, 
NELU sare de pe utilaj. 

NELU 
Dă-mi alea. 


PĂUNUL îi aruncă o uniformă de bodyguard îndesată într-o plasă. NELU intră în lan. 
PAUNUL priveşte în jur să se asigure că nu sunt urmăriţi. 


După căteva clipe, NELU iese din lan, urmat de MUSTAFA. MUSTAFA este îmbrăcat şi el 
într-o uniformă de bodyguard, identică cu a celor doi. PAUNUL porneşte şi utilajul pleacă 
mai departe. NELU fuge şi se saltă înapoi pe utilaj. MUSTAFA fuge şi el şi se agaţă de utilaj. 


VAMA SALONTA-ZI-EXT 
Utilajul de marcat se apropie de punctul de frontieră, la ieşirea din România. În urma 


utilajului, rămân benzile albe de vopsea proaspătă. Utilajul ajunge la punctul de control. 
VAMEŞII, român şi ungur, ies din gheretă şi zâmbesc, văzându-i pe cei trei cocoțaţi pe utilaj. 


VAMEŞ ROMÂN 
Ce faceți, mă, mergeţi la Formula 1? 
PĂUNUL 
Ce Formula 1, nene? Am făcut 3 ore din oraş până aici... 
VAMEȘŞ UNGUR 
Ce face? Micsinals? 
NELU 


Trebuie să marcăm până în Gyula... (scoate o hârtie) Avem aicia autorizare de 
la primărie... trebuie să trecem să marcăm drumul până la primul oraş... 

VAMEŞUL UNGUR ia documentul şi îl citeşte circumspect. I-l dă şi VAMEŞULUI ROMÂN. 
NELU, PAUNUL şi MUSTAFA schimbă căteva priviri. VAMEȘUL ROMAN zâmbeşte. 


VAMEŞ ROMÂN 
Mă băieţi, ăsta n-are nici ştampilă... nici semnătură... şi trebuie să aveţi şi un 
exemplar în ungureşte de la primăria lor, că altfel nu se pune... 


VAMEŞUL UNGUR înconjoară utilajul. Îi aruncă o privire circumspectă lui MUSTAFA, care 
îi zâmbeşte. VAMEŞUL UNGUR ajunge în spatele utilajului şi observă ultima bandă de 
vopsea albă marcată de utilaj. Benzile albe se pierd înapoi, în direcția României. 


VAMEŞ UNGUR 
Nem Jo... nu bine... alb... 
PĂUNUL 
„„. alb facem... frumos... 
VAMEŞ UNGUR 


Alb nem jo... nu bun... Ungaria galben... lege... Ungaria galben szin... nem 
alb... tilos... întoarcere... 


VAMEŞUL UNGUR le face semn să se întoarcă. 


PĂUNUL 
Dar autorizarea?... 


VAMEŞ UNGUR 
Am spus lege... Ungaria galben... România alb... întoarcere... schimbare 
culoare... aducere autorizare ştampilare. 

VAMEŞUL ROMÂN intră înapoi în cabină râzând. 
VAMEŞUL UNGUR s-a aşezat în fața utilajului şi le face semne să se întoarcă. 


PĂUNUL 
Mergem să aducem vopsea galbenă, atunci... 


i VAMEŞ UNGUR 
Intoarcere! Interzis alb! Tilos! 


O maşină opreşte în spatele utilajului aşteptând la coadă. 


NELU 
(către PAUN) 
Haide, mă, întoarce... 


PAĂUNUL porneşte utilajul şi întoarce cu greu. VAMEŞUL UNGUR priveşte utilajul care se 
îndepărtează încet. 


FERMĂ-ZI-EXT 


FLORICA şi GHIŢĂ se plimbă agitaţi prin curte. GHIŢĂ muşcă dintr-un sendviş cu parizer, 
pregătit de FLORICA. FLORICA are în mână o fotografie veche cu ferma. 


FLORICA ridică fotografia şi o compară cu realitatea. E o fotografie veche, de familie, 
făcută în curtea fermei: FLORICA şi GHIŢĂ, doi copii grăsuți, zâmbesc fericiți alături de 
părinţi. FLORICA compară fotografia cu realitatea. Singura problemă e că hornul e acum în 
stânga şi nu în dreapta, aşa cum e în fotografie. 


NELU şi MUSTAFA lucrează de zor pe acoperiș. 

FLORICA 
Hornul... 


GHIȚA 
Sigur... hornul... atâta nu e în stare să facă... i-am arătat poza asta de o mie de 
ori... dar o face special, să mă enerveze... se pune el cu mine... 


FLORICA 
Lasă că e bine şi acolo unde e... 


GHIȚĂ 
E bine... e bine... dar de ce e aşa căpos?... dacă ne-am înţeles să fie cum a fost, 
cum l-a făcut tăticu?... el vrea să schimbe... 


FLORICA 
Lasă, nu te mai necăji acuma... asta e... 


Pe acoperiş, NELU şi MUSTAFA termină de aşezat ultimele ţigle şi se aşează să se 
odihnească. MUSTAFA le face cu mâna celor de jos. 


GHIŢĂ şi FLORICA nu răspund la gestul lui MUSTAFA. Mai vorbesc ceva, încruntaţi, fără 
să putem auzi ce zic, apoi GHIŢA urcă în maşină şi pleacă. 


LAN PORUMB-EXT-NOAPTE 


NELU şi MUSTAFA îşi fac drum prin lanul des de porumb. 

NELU deschide calea. Se opreşte să observe dacă se aude ceva. Doar foşnetul frunzelor care 
se freacă de haine. Cei doi ajung la capătul lanului. NELU îi face semn lui MUSTAFA să 
rămână pe loc. NELU scoate capul din lanul de porumb şi priveşte stânga-dreapta. O maşină 
trece prin faţa lui. NELU se trage înapoi. După ce maşina s-a îndepărtat, iese din nou. În faţa 
lui, peste drum, intrarea într-un birt luminată de un bec chior. Se aude larma înfundată 
dinăuntru făcută de bețivi. O altă maşină trece în viteză. 

Șoseaua e goală acum. NELU iese din lan făcându-i semn lui MUSTAFA să-l urmeze. 


MUSTAFA şi NELU trec drumul şi intră în birt. 
BIRT-INT-NOAPTE 


MUSTAFA stă înghesuit într-un colț. O manea obosită zbârnâie dintr-un casetofon de pe bar. 
Fumul gros ascunde chipurile celor din birt. 


NELU se întoarce de la bar cu două păhărele de tărie şi o Cola. Le aşează pe masă. 

NELU se înghesuie lângă MUSTAFA. Îşi aprinde o țigară. ÎI serveşte şi pe MUSTAFA. 


MUSTAFA 
Danke... danke... 


NELU 
Hai noroc... 


NELU ridică paharul şi ciocneşte cu MUSTAFA. 


MUSTAFA 
Ok... Rumania Oke... Nelu gud... Florica... freunde... I Like... No Morgen... 


NELU 
Ba, morgen, gata... trebuie... plecare... 


O maşină trece în viteză pe lângă birt, luminând cu farurile prin ferestrele aburite. NELU e 
atent să vadă dacă maşina opreşte. Maşina încetineşte, dar nu opreşte. 


NELU se ridică şi se aşează pe un scaun în faţa lui MUSTAFA, pentru a-l ascunde mai bine. 
MUSTAFA bate ritmul melodiei care răzbate din casetofon. NELU zâmbeşte. Bate şi el ritmul 
din palme. 


Femeia de la bar, o femeie la 50 de ani, îmbrăcată în trening şi batic, le mai aduce două 
pahare de tărie. MUSTAFA dansează pe lângă ea. Femeia îi zâmbeşte şi face şi ea câteva 
mişcări de dans. 


NELU ridică din nou paharul. MUSTAFA ciocneşte şi amândoi beau paharul până la fund. 
MUSTAFA începe să cânte în kurdă, printre dinți. O 

NELU îi face semn să tacă. Mai mulți indivizi din birt şi-au întors privirile către ei. 


Farurile unei alte maşini luminează fereastra aburită. Maşina se opreşte în faţa birtului. 
NELU priveşte afară, prin geamul deformat. E maşina lui GHIŢA. In dreapta şoferului, în 
spatele geamului aburit, se întrevede silueta FLORICAI. 


GHIŢĂ coboară val-vârtej şi vine spre birt. 


GHITA intră în birt şi îi găseşte pe NELU şi pe MUSTAFA, care tocmai ciocnesc următorul 
pahar. 


GHIŢĂ s-a oprit lângă masa lor şi îi priveşte de sus, ca pe doi copii surprinşi că famează. 
MUSTAFA şi NELU îl privesc fără reacţie. 
MUSTAFA bea o gură de cola. GHIŢĂ le face semn să vină cu el. NELU nu se ridică. 


MUSTAFA se ridică şi nu ştie ce să facă. GHIŢĂ îl ia de mână pe NELU şi îl ridică de la 
masă. 


MAŞINĂ-INT-NOAPTE 


GHIŢĂ conduce maşina. În dreapta lui, FLORICA, bosumflată, priveşte fix afară, pe 
fereastră. NELU şi MUSTAFA cântă o melodie de-ale lor. NELU încearcă să-l înveţe 
versurile. 


NELU 
(cântă) 
„Puşca şi cureaua lată, ce bărbat eram odată...” 

MUSTAFA 
(încercând să repete şi el versurile) 
„Pusasi sura lata cerbar ramodata...” 


GHIŢĂ 
Hai terminaţi odată, că ne aude cineva... tu, NELULE, văd că te joci cu viaţa? 


FLORICA 
Nelu... Nelu... ce îmi faci tu mie?... 


GHIȚĂ 
Tu ştii că toată lumea din oraş ştie că tu ţii un om la fermă? Ştii tu asta? Crezi 
că nu s-a aflat? Lumea ştie, dar n-o interesează... dar ştie şi grănicerii... mi-a 
zis mie Florin... ştie, dar încă te lasă în pace, că au prea mulți din ăştia care 
trec... dar îţi vine ţie rândul... 


FLORICA 
Vai de capul nostru... 


GHIŢĂ 
Te poate închide pentru asta... complicitate... trecere ilegală de frontieră... 
etcetera... etcetera... 


NELU 
Să bage ei pe mă'sa la puşcărie... ăsta e prietenul meu... 


MUSTAFA continuă să fredoneze melodia învățată de la NELU, zâmbind. 


GHIŢĂ 
Tăceţi odată acolo, în spate, că vă dau afară din maşină! 

NELU şi MUSTAFA nu mai cântă. 


FLORICA 
Cum facem, Ghiţă? Cum să rezolvăm? 


GHIŢĂ 
Nu ştiu ce caut io noaptea, pe hotar, cu turci în maşină? Nu ştiu, soră-mea... 


FLORICA 
Să îi dăm drumu” acuma, noaptea, să plece unde-o vrea el? 


GHIȚĂ 
E periculos... grăniceri ştiu de el... 


Tăcerea se instaurează pentru câteva momente în maşină. NELU, acompaniat de MUSTAFA, 
începe să cânte din nou. 


NELU 
„Puşca şi cureaua lată, ce bărbat eram odată...” 


ABATOR-INT-ZI 


NELU şi MUSTAFA sunt pe banda de tranşare. Sunt îmbrăcați în halate albe, pătate de 
sânge. Au bonete şi mască de protecție pe figură. Cei doi tranşează cum pot hălcile mari de 
carne. GHIŢĂ trece prin hală, supraveghind muncitorii. Printre muncitori, e şi FLORICA. 
FLORICA schimbă o privire cu GHIŢĂ, apoi cu NELU, care îşi întoarce privirea. MUSTAFA 
îşi dă silința să facă treabă bună şi aici. 

STADION-EXT-ZI 


Un autocar cu înscrisurile echipei locale de fotbal: „FC SALONTA”, e parcat lângă stadion. 
Un grup de vreo 50 de suporteri, îmbrăcaţi în culorile echipei, se află lângă autocar. 
Suporterii au fulare, căciuli şi tricouri albastru-galbene. Câțiva au trompete şi steaguri. 
Printre ei, deghizați în suporteri, îi observăm pe NELU şi pe MUSTAFA. 


Suporterii urcă buluc în autocar. Autocarul porneşte. Câţiva suporteri scot steagurile afară, 
pe geam, şi se cântă în cor imnul echipei. 


AUTOCAR-INT-ZI 


MUSTAFA şi NELU aşezaţi în fundul autocarului. Ascunşi de ceilalți suporteri agitaţi. Se bea 
din Peturi de bere, care sunt pasate de la unul la altul. Toată lumea cântă imnul echipei. 


CENTRUL ORAȘŞULUI-EXT-ZI 


Autocarul echipei trece prin centrul oraşului. Steagurile echipei flutură agățate pe geamurile 
autocarului. Lumea de pe trotuare se opreşte şi aplaudă trecerea autocarului. 


VAMA SALONTA-ZI-EXT 


Autocarul cu suporteri intră în punctul de frontieră. Suporterii cântă şi flutură steaguri pe 
geam. Vameşii fac semn autocarului să treacă fără să mai oprească. Bariera se ridică şi 
autocarul trece claxonând prelung. Vameşii salută autocarul şi intră înapoi în gheretă. 


STADION-EXT-ZI 


Autocarul e parcat lângă un stadion mic dintr-un sat, în Ungaria. Meciul a început. Se aud 
încurajările şi strigătele suporterilor, atât în română, cât şi în maghiară. 

STADION-INT-ZI 


NELU şi MUSTAFA, printre Suporterii echipei salontane. NELU flutură un steag mare, cu 
emblema echipei. MUSTAFA, lângă NELU, suflă într-o trompetă asurzitoare, alăturându-se 
suporterilor salontani. 


Pe teren, unul dintre jucătorii salontani vine la banca antrenorului, care îi dă o sticlă de doi 
litri de bere. Jucătorul trage o gură zdravănă de bere, în uralele suporterilor. 


NELU şi MUSTAFA urmăresc atenţi meciul. 


NELU 
(către MUSTAFA) 
Go Germany... go... 


MUSTAFA priveşte atent meciul. O fază controversată ridică suporterii în picioare. 


Pe teren, se execută o lovitură liberă pentru salontani. Mingea loveşte bara transversală. 
Suporterii oftează dezamăgiţi. Meciul continuă. 

Un fault periculos, asupra unui jucător ungur. Jucătorul ungur se rostogoleşte teatral pe 
teren. Jucătorii ambelor echipe se adună în jurul fazei. Unul dintre jucătorii maghiari îl 
împinge pe unul dintre jucătorii români. Portarul echipei române intervine şi îi trage un 
pumn jucătorului maghiar. Începe bătaia. Arbitrul central aleargă, urmărit de nişte jucători 
unguri. Arbitrii de tuşă sunt urmăriți de câțiva jucători ai ambelor echipe. 


Suporterii unguri sar gardul şi intră pe teren, în ajutorul echipei. Suporterii români sar şi ei 
gardul şi începe măcelul general. Nervoşi, NELU şi MUSTAFA se alătură suporterilor 
români care atacă suporterii şi jucătorii unguri. 

E un haos general. Suporterii şi jucătorii lovesc în stânga şi în dreapta cu ce apucă. E o 
scenă desprinsă, parcă, de pe un stadion din America de Sud. 


În mulțime, îi observăm şi pe MUSTAFA, şi pe NELU, care încasează şi dau la rândul lor. 
SPITAL-INT-ZI 

În două paturi alăturate, NELU şi MUSTAFA, unul cu piciorul în ghips, altul bandajat la cap. 
NELU îi trage cu ochiul lui MUSTAFA, care îi zâmbeşte. Se aud paşii asistentelor pe culoar. 


În uşa salonului, apare GHIŢĂ, care priveşte înăuntru. Îi observă pe cei doi, întinşi în paturi, 
apoi iese. 


NELU şi MUSTAFA urmăresc dezinteresaţi ecranul unui televizor sport pe care rulează o 
telenovelă, cu sunetul dat la minim. 


NELU aude discuţia de pe hol. 


ASISTENTA MEDICALĂ 
(voce off) 
Eu înţeleg, domnule Farcaş... dar aşa sunt regulile spitalului... 
POLIȚIST 
(voce off) 


Aşa e legea, Farcaşule... n-are plătite taxele la buget... nu are dreptul la ghips... 
dar nu asta e problema mea acuma... ce dracu’ mă fac io cu el, că nu mai vreau 
să aud de dinastia... am avut trei anu” ăsta... ăştia cer azil... trebuie să le faci 
acte... vor traducător... avocat... mă bagă în belea... ce facem? 

GHIŢĂ 
(voce off) 


Lasă-mă să văd... să vorbesc şi cu cumnatu?... 


ASISTENTA MEDICALĂ 


(voce off) 
Io îi pun ghips... 


POLIȚIST 
(voce off) 
Mă, nu ar fi problema, dacă vreţi să-i facem un buletin, acolo... îl facem pe 
riscul meu, că ne ştim de-o viață... da” să vedeţi cum vreţi voi... cum zice şi 
Florica... şi Nelu... 


GHIŢĂ 

(voce off) 
Io m-am săturat să tot îl ajut... 

ASISTENTA MEDICALĂ 
i (voce off) 
Ii pun ghips, atunci, şi lui? 
POLIȚIST 
(voce off) 


Faceţi ce vreți... 
Se aud paşii polițistului îndepărtându-se pe culoar. 


GHIŢĂ 
Pune-i şi lui... 

SPITAL-EXT-NOAPTE 


NELU, în halat de spital, se strecoară şchiopătând pe lângă un zid. Deschide o uşă mare de 
tablă şi intră în garajul spitalului. 


GARAJ SPITAL-INT-NOAPTE 


O ambulanță DACIA e parcată alături de o ambulanță MERCEDES, care are încă înscrisuri 
nemţeşti pe ea. Dintr-un colț al garajului, răzbat ritmuri de manele, de la un casetofon obosit. 
NELU se apropie. 


PICIU - un bărbat masiv, la 35 de ani — moţăie, urmărind un film de noapte la televizor. 
Staţia de emisie-receptie băzâie din când în când din buzunarul PICIULUI. NELU se opreşte 
în fața lui PICIU. 


PICIU 
(privind la TV) 
Ti-am zis că nu pot. 


NELU 
Hai mă, omu”, ce dracu... 


PICIU îşi mai deschide o doză de bere. Îi aruncă şi lui NELU una. NELU prinde berea. O 
deschide şi bea câteva guri pe nerăsuflate. 


NELU schimbă caseta. 


PICIU 
Nu mă bag 10 în din-astea... 

NELU 
30 de euro are... 

PICIU 
30? Poate, 50... 

NELU 


Mergem, da? Te-am rugat 10, vreodată, ceva? Aşa, ca prieten ce zici că eşti? 
PICIU îi aruncă o privire goală. 
ŞOSEA NAȚIONALĂ-EXT-NOAPTE 
Maşina ambulanţei goneşte cu sirenele pornite. 
AMBULANȚŢĂ-INT-NOAPTE 
PICIU conduce încordat. O manea obosită răzbate din casetofonul maşinii. În spate, NELU, 
lungit pe o targă, fumează meditând. MUSTAFA, pe bancheta de lângă el. Incearcă să prindă 
ritmul melodiei bătând darabana. PICIU le aruncă o privire celor doi. Staţia de 


emisie-recepție bâzâie din nou. PICIU dă muzica mai încet. Deschide stația de emisie. 


PICIU 
Da? Da?... 


NELU se ridică în capul oaselor şi ascultă conversaţia. PICIU trage pe dreapta. 
ŞOSEA NAȚIONALĂ-EXT-NOAPTE 


Ambulanţa a oprit lângă semnul care anunţă ieşirea din ROMÂNIA. 

AMBULANȚA-INT-NOAPTE 
PICIU vorbeşte la staţie. 
PICIU 


(în staţie) 
Câu sunteți, frate? 


BĂRBATUL 
(off din staţie) 
11] inşi... adică, stai puţin... 10, că Florea nu mai vine... terminat... (se aud râsetele mai multor 
bărbaţi) 
PICIU 


(în staţie) 
Băga-v-aş picioarele-n ghips... terminat... 


BĂRBATUL 
Nicio problemă... terminat... 
PICIU 
(off) 
La Tulca? 
BĂRBATUL 
(off) 


La Tulca... la Cămin... mergem la Salonta... 


PICIU 
Sunt tocmai pe partea cealaltă, la vamă... 

BĂRBATUL 
(off) 
Lasă, că te descurci tu... 
PICIU 
Nu pot lua 10 inşi... 
BĂRBATUL 
(off) 
Hai, că poți... ai mai luat... 
PICIU 
Sunt cu Dacia acu’... 
BĂRBATUL 
(off) 
Am înţeles... hai, că încăpem... te aşteptăm... 
PICIU 
(glumind) 
Plăteşti bine, nu... 
BĂRBATUL 
(off) 


Ce dracu”, Piciule... suntem clienți vechi... 


PICIU 
Hai, că văd... 

BĂRBATUL 
(off) 


Te aşteptăm, atunci... 


PICIU 
Se mai dansează? 


BĂRBATUL 
(off) 


Formația cântă încă... e super tare, frățioare... o să vezi... terminat... 


PICIU 
E şi golanul ăla de Marinel, cu clapa? 


BĂRBATUL 
(off) 


„.. are şi clapă... e şmecher băiatu’... hai, că te aşteptăm... 


PICIU le aruncă o privire prin ferestruică lui NELU şi lui MUSTAFA, care nu prea înțeleg ce 
se întâmplă. NELU îi arată o bancnotă de 20 de euro. 


PICIU 
La cămin, ai zis... bine... stai, că vin... 


ŞOSEA NAȚIONALĂÄ-EXT-NOAPTE 


AMBULANȚA întoarce pe drumul naţional şi o ia în sens invers, înapoi, spre oraş. Sirenele 
sunt pornite din nou. 

FERMĂ-INT-ZI 


MUSTAFA stă pe un scaun, în fața unui perete. NELU, GHIȚĂ şi un poliţist, îmbrăcat în 
uniformă, stau în fața lui. Polițistul pregăteşte un aparat foto. 


GHIŢA 
Dacă se poate, bine, dacă nu, tot bine... oricum, e vai de mama lui... l-au uitat 
ai lui pe aicea... 


POLIȚIST 
Asta nu e joacă... cu actele... io să văd ce pot face la Oradea, dar nu promit 
nimic... nu m-ai văzut... nu te-am văzut... 


GHIŢĂ 
Inţeles, căpitane! 


Polițistul ridică aparatul foto şi declanşează. Blitzul puternic îl sperie pe MUSTAFA, care 
ridică mâinile să se apere. 


POLIȚIST 
(voce off) 


Stai cuminte, acolo, că nu pot să te prind bine... 


MUSTAFA 
Bite... morgen... Germany... Nelu... Germany family... bitte... politic... politic 
asilum... politic... 


NELU 
Zice că are familie în Germania... 

POLIȚIST 
(voce off) 


Hotărâţi-vă odată ce vreți să faceți cu el. Ghiță mi-a zis să-i fac poze şi să-i fac 
buletin, că-l angajează acolo, tu îmi zici că are familie... io nu mai înţeleg ce 
vreți, oameni buni... (către MUSTAFA) Stai cuminte, acolo, că terminăm 
imediat... 


NELU intră în cadru şi se aşază lângă MUSTAFA. MUSTAFA zâmbeşte. 


NELU 
(către POLIŢIST) 
Fă-ne o poză împreună... amintire... 


NELU şi MUSTAFA zâmbesc privind în aparat. 


POLIȚIST 
(voce off) 


Vă arde de glume... 


NELU şi MUSTAFA stau la poză zâmbind, trăgându-şi cu ochiul. Blițul se declanşează şi cei 
doi sunt surprinşi într-un fel de poză de buletin pentru două persoane. NELU se ridică şi iese 
din cadru. MUSTAFA priveşte speriat spre aparatul foto. 

POLIȚIST (CONT’D) 
(voce off) 


Bărbia puțin mai sus... aşa... rămâi aşa... 


Blițul se declanşează din nou şi poza reuşeşte de data asta. 


LAN PORUMB-EXT-ZI 


Au trecut câteva săptămâni. GHIȚĂ, FLORICA, NELU şi MUSTAFA sunt într-un lan de 
porumb. Culeg porumbul. Cei patru înaintează printre rândurile de porumb. Aruncă ştiuleţii 
culeşi într-o grămadă din spatele lor. NELU şi MUSTAFA schimbă o privire complice. 
GHIŢĂ şi FLORICA rămân în urmă. 


FLORICA 
(către NELU) 
Haideţi şi voi la masă... 


Marian Crişan — Morgen LiterNet.ro, 2011 


GHIŢĂ şi FLORICA o iau înapoi prin lan. NELU şi MUSTAFA îşi continuă drumul printre 
rândurile de porumb. NELU priveşte înapoi. FLORICA şi GHIŢĂ au dispărut în urma lor. 
NELU îi face semn lui MUSTAFA să-l urmeze. MUSTAFA se grăbeşte să-l ajungă din spate. 
Frunzele de porumb fâşăie, frecându-se de hainele lor. NELU o ia în dreapta. MUSTAFA îl 
urmează. NELU priveşte în jur, încercând să repereze drumul. Mai merge câțiva paşi grăbiţi 
spre dreapta, apoi din nou, înainte. Se opreşte. Priveşte soarele. Stă puţin pe gânduri, apoi o 
ia din nou spre dreapta. Grăbit, MUSTAFA după el. De departe, o auzim pe FLORICA 
urlând. 


FLORICA (CONT'D) 


(voce off) 
Nelu! Nelu! 


NELU şi MUSTAFA pierduţi în lan. Se opresc încă o dată. Sunt dezorientaţi. NELU priveşte 
încă o dată soarele, apoi o ia la stânga. 


NELU înaintează grăbit şi observă că lanul se termină undeva, în fața lui. MUSTAFA se ţine 
aproape. NELU se lasă pe burtă şi înaintează târâş. MUSTAFA rămâne la o anumită distanţă 
în spatele lui. NELU ajunge la capătul lanului. Priveşte drumul care trece pe lângă lan. În 
depărtare, o patrulă a grănicerilor oprită. Un grănicer urmăreşte cu binoclul spre lanul de 
porumb. NELU se retrage în lan, să nu fie văzut. NELU se întoarce la MUSTAFA. Îi face 
semn că nu se poate. Cei doi se afundă din nou în lanul de porumb. De undeva, de departe se 
aude vocea FLORICĂÂI. 
FLORICA (CONT’D) 
(voce off) 


Neluu! 

ABATOR-INT-ZI 


NELU şi MUSTAFA, alături de alți muncitori îmbrăcați în halate albe, pe banda de tranşare. 
Au gesturi mecanice, care se repetă în buclă. GHIŢĂ trece prin spatele lor. Îl corectează 
puţin pe NELU, care a lăsat o bucată de carne pe un os. Îi arată cum să o desprindă, pentru a 
nu avea deloc pierderi. 


ABATOR-EXT-ZI 


Sfârşitul unei zile de lucru. Muncitorii, bărbaţi şi femei, ies pe poarta fabricii. Mulţi dintre ei 
sunt pe biciclete. Alţii, pe jos. NELU şi MUSTAFA, pe motocicleta cu ataş, pierduţi printre 
ceilalți muncitori. După câteva zeci de secunde, afluxul de muncitori scade şi îl vedem de la 
depărtare pe GHIŢĂ, care conduce DACIA cu viteză redusă spre ieşire. În dreapta lui, e 
FLORICA. 


FERMĂ-ZI-EXT 


Mai târziu. Soarele apune deasupra fermei. MUSTAFA împinge o roabă plină vârf cu pietriș. 
Răstoarnă pietrişul pe o potecă ce duce spre latrina din capătul curții. Noua potecă de 
pietriș, care duce spre latrină, e impecabilă. MUSTAFA împrăștie pietrişul şi aranjează 
bordurile potecii. Ferma e acum aranjată. Acoperişul şi gardul sunt reparate. Toate sunt 
acum la locul lor. MUSTAFA lasă roaba lângă gard şi îşi scutură mâinile, apoi se îndreaptă 
spre banca din faţa fermei. NELU şi FLORICA stau pe bancă, privind în tăcere maşinile care 
trec în depărtare. MUSTAFA se aşază pe bancă, alături de cei doi. FLORICA îl serveşte cu 
nişte seminţe. NELU fumează, contemplând peisajul. MUSTAFA scoate un pachet de țigări 
din buzunar. la o ţigară şi o aprinde. Trage un fum adânc în piept, apoi rămâne şi el privind 
în zare. 


MUSTAFA, NELU şi FLORICA, pe bancă, într-un portret aproape nemișcat. 

FERMĂ-ZORI-INT 


Afară se crapă de ziuă. MUSTAFA doarme în patul din bucătărie. NELU intră în bucătărie. Îl 
trezeşte pe MUSTAFA. MUSTAFA, buimăcit, se ridică din pat până la urmă. NELU îi face 
semn să îl urmeze. NELU îi face semn să nu vorbească, să nu facă gălăgie. MUSTAFA îşi 


trage hainele pe el. 
PADURE-ZI-EXT 


Soarele răsare printre copaci. NELU conduce ataşul. În ataş, MUSTAFA, acoperit cu o 
prelată. NELU poartă pe umăr undițele. 

CÂMP-ZI-EXT 

Ataşul ajunge pe malul râului şi îşi continuă traseul. Opreşte într-un loc mai ferit, unde râul 
face un cot. NELU coboară la râu. MUSTAFA scoate găleata şi celelalte scule de pescuit şi îl 
urmează pe NELU. 


NELU se opreşte pe malul râului. Ceaţa stă încă pe suprafața apei. E linişte. MUSTAFA 
pregăteşte sculele de pescuit. NELU pregăteşte cele două undițe. Cei doi schimbă o privire. 


NELU îi dă una dintre undiţe lui MUSTAFA. la cealaltă undiță şi îşi caută un loc pe malul 
râului. MUSTAFA îl urmează. 


NELU lansează undiţa. MUSTAFA îl urmăreşte cu atenţie. 
MUSTAFA îşi pregăteşte şi el lansarea. Lansează destul de bine. NELU îl priveşte aprobator. 
NELU ancorează undiţa de mal, apoi îşi deschide scăunelul pliant. MUSTAFA face la fel. 


NELU şi MUSTAFA stau pe scaunele pliante, privind pluta undiţelor. MUSTAFA scoate 
pachetul de țigări şi îi oferă lui NELU o ţigară. 


NELU 
Mulţam... danke... 


MUSTAFA îi zâmbeşte. 


Trece un timp şi, din depărtare, se aud nişte sirene, ale patrulei grănicerilor probabil. Ecoul 
sirenelor se aude tot mai aproape. NELU şi MUSTAFA se privesc încă o dată. MUSTAFA se 
ridică. NELU priveşte în direcția din care se aud sirenele patrulei. MUSTAFA şi NELU se 
privesc, apoi se îmbrățișează grăbiţi. MUSTAFA intră în apă. Îşi face drum până în mijlocul 
râului. Se întoarce pentru ultima oară spre NELU, făcându-i un gest vag, de adio, şi apoi 
intră sub apă. MUSTAFA a dispărut sub apă. NELU ascunde undiţa şi scaunul pliant, care 
sunt acum în plus. NELU se aşează înapoi, pe scaunul pliant, şi continuă să pescuiască, în 
timp ce contemplă apa liniştită a râului. Sirenele sunt foarte aproape acum. Maşina patrulei 
de grăniceri opreşte pe malul râului. Lumina roşie a sirenelor îl luminează acum pe NELU, 
rămas nemișcat. 

Citiţi şi alte cărți din colecția de scenarii a Editurii LiterNet: 


O cada Ie A ME aci act au 


Ana Agopian, Carmen Mezincescu, Oana Răsuceanu, Iulia Rugină - Bună Cristina! Pa Cristina! 

loan Antoci - Câinele japonez 

Cătălin Florin Apostol - Umilinţă 

Matias Bize & Julio Rojas - Viaţa peştilor 

Lia Bugnar, Vali Florescu - Cobai / Guinea pigs 

Nae Caranfil - Filantropica 

Igor Cobileanski - Cînd se stinge lumina 

Augustin Cupşa - Trenul către Bucureşti pleacă de la linia 3 

First Draft: Adrian Munteanu - Gri închis / Florin Ionescu - Miracol / Irina Dobriţă - ADHD / Ava V. - Da mă, sunt 
un bou / Mina Sava - O zi bună / Ruxandra Grecu - Caietul de limba română 


. Pavel Gabriel Honciuc - O zi obişnuită 

. Dan Mircea Jacan - Misiunea 

. Doru Lupeanu - Fatza galbenă care râde 

. Tudor Mavrodin - Vremea Calului Alb 

. Dan Mihu - Să iubeşti şi să tragi apa 

. Cristian Mungiu - 7 scenarii 

. Bogdan Mureşanu - Torța vie / The Human Torch / Tuns, ras şi frezat / Half Shaved 

. Bobby Păunescu - Francesca 

„ Lucian Pintilie - Capul de zimbru (scenariu după Vasile Voiculescu) / La tête d'aurochs 

.. Corneliu Porumboiu - A fost sau n-a fost? / Poliţist, adjectiv 

. Iulia Rugină, Oana Răsuceanu, Ana Agopian, Alex Tocilescu - Captivi de Crăciun / Diapozitiv 
. Florin Şerban - America 

. Andreea Vălean, Cătălin Mitulescu - Cum mi-am petrecut sfârşitul lumii 

„ Nicolae Alexandru Virastău, Radu loan Toderici, Gabriel Andronache - Comitetul Helsinki / Amatorul 


Lista completă a volumelor din colecţia de scenarii se află la http://editura. liternet.ro/catalog/toate/0/12/Scenarii.html. 
Lista completă a volumelor publicate de Editura LiterNet se află la http://editura.liternet.ro/catalog. 
Toate volumele pot fi descărcate gratuit de pe siteul LiterNet pentru uz personal. Reproducerea lor pe alte siteuri sau pe 


alte suporturi este interzisă. o 


